open-index/open-wikipedia-markdown huggingface dataset:
തനിയാവർത്തനം

സിബി മലയിൽ സംവിധാനം ചെയ്ത് 1987-ൽ പുറത്തിറങ്ങിയ മലയാളചലച്ചിത്രമാണ് ***തനിയാവർത്തനം***. ലോഹിതദാസ് ആദ്യമായി തിരക്കഥ രചിച്ചത് ഈ ചിത്രത്തിനുവേണ്ടിയാണ്. കുടുംബത്തിലെ പുരുഷന്മാർക്ക് പാരമ്പര്യമായി ലഭിക്കുന്ന ഭ്രാന്തിന്റെ വിഹ്വലതകളിൽപ്പെട്ടുഴലുന്ന ബാലൻമാഷ് എന്ന കഥാപാത്രത്തിന്റെ സങ്കീർണ്ണഭാവങ്ങളാണ് ചിത്രത്തിന്റെ പ്രമേയം. മമ്മൂട്ടി, മുകേഷ്, തിലകൻ, സരിത എന്നിവർ പ്രധാനവേഷങ്ങളിൽ അഭിനയിച്ചു.

## അഭിനയിച്ചവർ
* മമ്മൂട്ടി ... ബാല ഗോപാലൻ
* തിലകൻ... ഗോവിന്ദൻ
* സരിത.... ഇന്ദിര/ബാലൻ മാഷിൻറ്റെ ഭാര്യ
* മുകേഷ്...ഗോപിനാഥൻ
* ബാബു നമ്പൂതിരി
* ഇന്നസെന്റ്...ഹെഡ്മാസ്റ്റർ
* ഒടുവിൽ ഉണ്ണികൃഷ്ണൻ
* കവിയൂർ പൊന്നമ്മ
* ആശ ജയറാം...സുമിത്ര
* പ്രതാപ് കെ.ചന്ദ്രൻ...ദാമോദരൻ
* ബോബി കൊട്ടാരക്കര... ചായ കടക്കാരൻ
* ഫിലോമിന

## കുറിപ്പ്
തന്റെ ഒരു സുഹൃത്തിനെ അവിചാരിതമായി കണ്ടു മുട്ടുമ്പോൾ ആണ് തിരക്കഥാകൃത്ത് ലോഹിതദാസിന് ഈ ചിത്രത്തിന്റെ കഥ കിട്ടുന്നത്.
സിബി മലയ്ക്ക് വേണ്ടി ഒരു കഥ അന്വേഷിച്ചു നടക്കുമ്പോൾ ആണ് ഈ സുഹൃത്തിനെ ലോഹിതദാസ് കാണുന്നത്.
"എവിടെ പോവുകയാണ്" എന്നുള്ള ലോഹിയുടെ ചോദ്യത്തിന് സുഹൃത്ത്: "മനോരോഗിയായ തന്റെ അധ്യാപകനെ കാണാൻ ആശുപത്രിയിൽ പോവുകയാണ്" എന്നുള്ള മറുപടി ലോഹിയുടെ മനസ്സിനെ പിടിച്ചു കുലുക്കി.
പാരമ്പര്യമായി ഭ്രാന്ത് വരുന്ന കുടുംബത്തിലെ ഒരു അംഗമായി പിന്നീട് ബാലൻ മാഷിനെ ലോഹി തൻറ്റെ തൂലികയിൽ സൃഷ്ടിച്ചു.
ഇടയ്ക്കൊക്കെ ബാലൻ മാഷ് തൻറ്റെ സ്വപ്നങ്ങളിൽ വരാറുണ്ടെന്നും, തന്റെ വീടിന്റെ കതകിൽ മുട്ടി വിളിയ്ക്കാറുണ്ടെന്നും ലോഹിതദാസ് ഒരിക്കൽ പറയുകയുണ്ടായി.

## ക്ലൈമാക്സ്
വളരെ ഇമോഷണൽ ആയ ക്ലൈമാക്സ് ആണ് ഈ ചിത്രത്തിന്റെ മറ്റൊരു പ്രത്യേകത.തന്റെ മകനെ ഒരു ഭ്രാന്തൻ എന്ന് മുദ്ര കുത്തി സമൂഹം കളിയാക്കുന്നത് കാണാനാകാതെ ബാലൻ മാഷിറ്റെ അമ്മ ചോറിൽ വിഷം നൽകി മാഷിന് നൽകുമ്പോൾ, തീയേറ്റർ ,പ്രേക്ഷകർ എന്നീ പേരുകൾക്കപ്പുറം പച്ചയായ ജീവിത യാഥാർത്ഥ്യങ്ങൾ ഈ ചിത്രത്തിന്റെ ക്ലൈമാക്സ് നമ്മുക്ക് മുൻപിൽ വരച്ചിടുന്നു.
മലയാളസിനിമയിലെ മികച്ച ഇമോഷണൽ ക്ലൈമാക്സിൽ ഏറ്റവും മുൻപന്തിയിൽ തന്നെയാണ് തനിയാവർത്തനം എന്ന ചിത്രത്തിന്റെ ക്ലൈമാക്സിൻറ്റെ സ്ഥാനവും.

## പുരസ്കാരങ്ങൾ
* മികച്ച തിരക്കഥയ്ക്കുള്ള സംസ്ഥാന അവാർഡ് – ലോഹിതദാസ്
* മികച്ച രണ്ടാമത്തെ നടനുള്ള സംസ്ഥാന അവാർഡ് – തിലകൻ
* മികച്ച രണ്ടാമത്തെ നടിക്കുള്ള സംസ്ഥാന അവാർഡ് – ഫിലോമിന
* മികച്ച നടനുള്ള ഫിലിം ക്രിട്ടിക്സ് പുരസ്കാരം – മമ്മൂട്ടി

## അവലംബം


## പുറത്തേക്കുള്ള കണ്ണികൾ
* 
* ''തനിയാവർത്തനം''  – മലയാളസംഗീതം.ഇൻഫോ

വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സിബി മലയിൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:സാലുജോർജ്ജ് ക്യാമറ ചലിപ്പിച്ച ചലച്ചിത്രങ്ങൾ
വർഗ്ഗം:എൽ. ഭൂമിനാഥൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:എം.ജി. രാധാകൃഷ്ണൻ സംഗീതം നൽകിയ ചിത്രങ്ങൾ
ലക്കിടി (വിവക്ഷകൾ)

*ലക്കിടി - വയനാട് ജില്ലയിലെ ഒരു സ്ഥലം.
*ലക്കിടി - പാലക്കാട് ജില്ലയിലെ ഒരു സ്ഥലം.
*ലക്കിടിപേരൂർ ഗ്രാമപഞ്ചായത്ത്  - പാലക്കാട് ജില്ലയിലെ ഒരു ഗ്രാമപഞ്ചായത്ത്
ടെലികോം ഇറ്റാലിയ

**ടെലികോം ഇറ്റാലിയ** (, ) ഇറ്റലിയിലെ ഏറ്റവും വലിയ ടെലിക്കമ്മ്യുണിക്കേഷൻ കമ്പനിയാണ്. ഇപ്പോഴിത് ഒരു സ്വകാര്യ കമ്പനിയാണ്.

ലാൻഡ് ലൈൻ ടെലിഫോൺ സേവനം ഇറ്റലിയിലും ജി.എസ്.എം. സേവനം ഇറ്റലിയിലും ബ്രസീലിലും നൽകുന്നു. ആലീസ് എന്ന ബ്രാൻഡ് പേരിൽ ഡിഎസ്എൽ ഇൻറർനെറ്റ് സേവനം ഇറ്റലി, ഫ്രാൻസ്, ജർമ്മനി, സാൻ മരീനോ, നെതർലാൻഡ്സ് എന്നിവിടങ്ങളിൽ ലഭ്യമാണ്.

## അവലംബം

## പുറം കണ്ണികൾ
* Homepage
യുണൈറ്റഡ് ഇന്റർനെറ്റ്

**യുണൈറ്റഡ് ഇൻറർനെറ്റ് AG** ജർമ്മനിയിലെ ഇൻറർനെറ്റ് സേവനദാതാവാണ്. മൂന്ന് ദശലക്ഷത്തിലധികം ഉപഭോക്താക്കളുമായി മുഖ്യ ഇൻറർനെറ്റ് സേവനദാതാവാണ് യുണൈറ്റഡ് ഇൻറർനെറ്റ് AG.

സ്വന്തം ഇൻറർനെറ്റ് ബാക്ക്ബോണിൽ വിവിധ ഇൻറർനെറ്റ് എക്സ്ചേഞ്ച് പോയിൻറകളുമായി ബന്ധപ്പെട്ടാണ് യുണൈറ്റഡ് ഇൻറർനെറ്റ് പ്രവർത്തിക്കുന്നത്.

## അവലംബം


## പുറം കണ്ണികൾ

* United Internet (German)
മാടമ്പ് കുഞ്ഞുകുട്ടൻ

പ്രശസ്തനായ ഒരു മലയാളസാഹിത്യകാരനും, തിരക്കഥാകൃത്തും, അഭിനേതാവുമാണ് **മാടമ്പ് കുഞ്ഞുകുട്ടൻ** എന്ന പേരിൽ അറിയപ്പെടുന്ന **മാടമ്പ് ശങ്കരൻ നമ്പൂതിരി** (21  ജൂൺ 1941 - 11 മേയ് 2021 ). 1941-ൽ, തൃശ്ശൂർ ജില്ലയിലെ കിരാലൂർ എന്ന ഗ്രാമത്തിലാണ് ഇദ്ദേഹം ജനിച്ചത്.1983-ലെ മികച്ച നോവലിനുള്ള കേരള സാഹിത്യ അക്കാദമി അവാർഡ്  ഇദ്ദേഹത്തിന്റെ മഹാപ്രസ്ഥാനം എന്ന നോവലിനു ലഭിച്ചു.   പ്രശസ്ത മലയാളചലച്ചിത്രസംവിധായകനായ ജയരാജ് സംവിധാനം ചെയ്ത കരുണം എന്ന ചിത്രത്തിന്റെ തിരക്കഥയ്ക്ക് 2000-ൽ ഇദ്ദേഹത്തിന് മികച്ച തിരക്കഥാകൃത്തിനുള്ള ദേശീയ ചലച്ചിത്രപുരസ്കാരം ലഭിക്കുകയുണ്ടായി.. 2001 ൽ ബി.ജെ.പി. ടിക്കറ്റിൽ കൊടുങ്ങല്ലൂർ മണ്ഡലത്തിൽ നിന്ന് നിയമസഭയിലേക്ക് മത്സരിച്ചെങ്കിലും പരാജയപ്പെട്ടു. 2021 മെയ് 11 -ന് തൃശൂരിൽ വച്ച് കോവിഡ് ബാധിച്ച് മരണമടഞ്ഞു.
തപസ്യ കലാസാഹിത്യവേദി സംസ്ഥാന പ്രസിഡണ്ടായിരുന്നു.

## നോവലുകൾ
*https://dcbookstore.com/books/aswathamavu'''അശ്വത്ഥാമാവ്'''
*മഹാപ്രസ്ഥാനം
*അവിഘ്നമസ്തു
*https://www.manoramaonline.com/literature/literaryworld/2021/05/11/bhrashtu-novel-written-by-madampu-kunjukuttan.html'''ഭ്രഷ്ട്'''
*എന്തരോ മഹാനുഭാവുലു
*നിഷാദം 
*പാതാളം
*ആര്യാവർത്തം
*https://greenbooksindia.com/amruthasyaputhra-madampu-kunjukuttan'''അമൃതസ്യപുത്ര'''
***[https://www.adayalam.co.in/book-details/pezhacha-panthrandu.html പെഴച്ച പന്ത്രണ്ട്] **
*https://malayalambookreview.blogspot.com/2014/04/blog-post_5.html'''സാധനാലപരി'''
*ഓം ശാന്തി:ശാന്തി: 
*സാവിത്രി ദേ ഒരു വിലാപം
*പോത്ത്
*കോളനി
*ഉത്തര കോളനി
*മാരാരാശ്രീ
*ദേവഭൂമി
*'''ഗുരുഭാവം'''
*പൂർണ്ണമിദം
*വാസുദേവകിണി
*സി സു മദ്യത്തിന്റെ മതിഭ്രമത്തെ കുറിച്ച് ഒരു അനുഭവ കഥ
*സാരമേയം
*ചക്കരക്കുട്ടിപ്പാറു

## ബാലസാഹിത്യം

* '''ഭാരതീയ തത്വചിന്ത കുട്ടികൾക്ക്'''
* '''ഇന്ത്യാചരിത്രം കുട്ടികൾക്ക്'''
*'''അ...ആ...ആന'''
* പൂച്ചക്കുറിഞ്ഞ്യാര്
* ഇത്തിരി കുട്ടിക്കഥകൾ

## ശാസ്ത്രസാഹിത്യം
*കടൽ

## നാടകം
*മൂന്ന് നാടകങ്ങൾ
## ആത്മകഥ
*എന്റെ തോന്ന്യാസങ്ങൾ
## മറ്റുള്ളവ
*സാധാരണയിലും താന്ന ചിന്തകൾ (വേദം)
*അഭിവാദയേ (ജീവചരിത്രം''')
*കുഞ്ചൻ നമ്പ്യാരുടെ പഞ്ചതന്ത്രം (ഗദ്യ പുനരാഖ്യാനം)
*പുതിയ  പഞ്ചതന്ത്രം (ആക്ഷേപ ഹാസ്യം)
*പുതിയ  പഞ്ചതന്ത്രം (രണ്ടാം ഭാഗം)

## ചലച്ചിത്രം
 
### അഭിനയിച്ചവ

*2006 - പോത്തൻ വാവ
*2006 - വടക്കുംനാഥൻ
*2004 - അഗ്നിനക്ഷത്രം
*2001 - കാറ്റുവന്നു വിളിച്ചപ്പോൾ
*2000 - കരുണം
*1999 - അഗ്നിസാക്ഷി
*1998 - ചിത്രശലഭം
*1997 - ദേശാടനം
*1997 - [ആറാംതമ്പുരാൻ]
*1993 - പൈതൃകം
*1978 - അശ്വത്ഥാമാവ്
*2006 - ആനചന്തം 

===തിരക്കഥയെഴുതിയവ===
*2005 - മകൾക്ക് (തിരക്കഥ, സംഭാഷണം)
*2003 - ഗൗരീശങ്കരം (തിരക്കഥ)
*2003 - സഫലം (തിരക്കഥ, സംഭാഷണം)
*2000 - കരുണം (തിരക്കഥ)
*1997 - ദേശാടനം (തിരക്കഥ)
*ശാന്തം
*അദ്ഭുതം
*ആനന്ദഭൈരവി
*ശലഭം
*പരിണാമം
*മാതൃവന്ദനം
*കൂക്കിലിയാർ
*തോറ്റങ്ങൾ (ടി.വി.സീരിയൽ)

==അവലംബം==


==പുറത്തേക്കുള്ള കണ്ണികൾ==

* [http://www.imdb.com/name/nm0475142/ മാടമ്പ് കുഞ്ഞുകുട്ടൻ ഐ.എം.ഡി.ബിയിൽ]



[വർഗ്ഗം:1941-ൽ ജനിച്ചവർ
വർഗ്ഗം:ജൂൺ 23-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളം നോവലെഴുത്തുകാർ
വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:മികച്ച തിരക്കഥാകൃത്തിനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:നോവലിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കോവിഡ്-19 മൂലം മരിച്ചവർ
വർഗ്ഗം:2021-ൽ മരിച്ചവർ
വർഗ്ഗം:മേയ് 11-ന് മരിച്ചവർ
ഓറിയൺ നെബുല

ശബരൻ നക്ഷത്രരാശിയിൽ തെക്കുഭാഗത്തായി കാണപ്പെടുന്ന പ്രസരിത നീഹാരികയാണ്‌ **ഓറിയോൺ നീഹാരിക** (**മെസ്സിയർ 42**, **M42** അഥവാ **NGC 1976**). രാത്രി ആകാശത്തിൽ നഗ്നനേത്രങ്ങൾക്കൊണ്ട് കാണാവുന്നതും ഏറ്റവും തെളിഞ്ഞു കാണാവുന്നതിലൊന്നുമാണ്‌ ഈ നീഹാരിക. 1,344±20 പ്രകാശവർഷങ്ങൾ അകലെ സ്ഥിതിചെയ്യുന്ന ഇത് ഭൂമിക്ക് ഏറ്റവും അടുത്തു കിടക്കുന്ന നക്ഷത്രരൂപവത്കരണ മേഖലകളിലൊന്നാണ്‌. 24 പ്രകാഷവർഷം വീതിയുണ്ട് ഈ നീഹാരികയ്ക്ക്.
ലഘുചിത്രം|File:ALMA views a stellar explosion in Orion - eso1711a.tif

രാത്രി ആകാശത്തിലെ വസ്തുക്കളിൽ ഏറ്റവും കൂടുതൽ വിശകലന വിധേയമാക്കപ്പെട്ടതും ചിത്രങ്ങൽ പകർത്തപ്പെട്ടതുമായ ഒന്നാണ്‌ ഓറിയോൺ നീഹാരിക, ഇതിനെ വളരെയധികം പഠനവിധേയമാക്കപ്പെട്ടിട്ടുണ്ട്. വാതകങ്ങളുടേയും ധൂളികളുടേയും ഒരുമിച്ചുകൂടലിലൂടെ നക്ഷത്രങ്ങളും ഗ്രഹവ്യസ്ഥകളും എങ്ങനെ രൂപപ്പെടുന്നു എന്നതിനെപ്പറ്റിയുള്ള വിവരങ്ങൾ ഈ നീഹാരികയുടെ നീരീക്ഷണം വഴി മനസ്സിലാക്കാൻ കഴിഞ്ഞു. പ്രകൃതഗ്രഹവ്യൂഹത്തിന്റെ തളികാ രൂപം, തവിട്ടു കുള്ളന്മാർ, വാതകങ്ങളുടെ പെട്ടെന്നുള്ള ശക്തമായ ചലനം, സമീപത്തുള്ള പിണ്ഡമുള്ള നക്ഷത്രങ്ങൾ നീഹാരികയിൽ ചെലുത്തുന്ന ഫോട്ടോ-അയോണീകരണ പ്രഭാവങ്ങൾ എന്നിവയെല്ലാം ജ്യോതിശാസ്ത്രജ്ഞന്മാർ ഈ നീഹരികയിൽ ദർശിച്ചിട്ടുണ്ട്. അതിവേഗത്തിൽ സഞ്ചരിക്കുന്ന സാന്ദ്രമായ ഹൈഡ്രജൻ വാതകപിണ്ഡങ്ങളുടെ ഉൽസർജനവും ഓറിയോൺ നീഹാരികയിലുണ്ട്, ഈ വാതക ബുള്ളറ്റുകൾക്ക് പ്ലൂട്ടോയുടെ പരിക്രമണപാഥയുടെ പത്തിരട്ടി വ്യാസമുണ്ട്, ഇവയുടെ അഗ്രം തെളിഞ്ഞ നീല നിറത്തിൽ വിളങ്ങി കാണപ്പെടുന്നു. ഏകദേശം ആയിരം വർഷങ്ങൾക്ക് മുൻപ് നടന്ന അജ്ഞാതമായ ഏതോ പ്രതിഭസത്തിന്റെ ഫലയമായുണ്ടായതാണ്‌ ഇവ എന്ന് അനുമാനിക്കപ്പെടുന്നു.

## പൊതുവിവരങ്ങൾ
യഥാർത്ഥത്തിൽ ഓറിയോൺ മോളിക്യുലാർ ക്ലൗഡ് കോപ്ലക്സ് എന്ന വലിയ നീഹാരികയുടെ ഭാഗമാണ് ഈ നീഹാരിക. ശബരൻ നക്ഷത്രരാശിയിൽ മുഴുവൻ വ്യാപിച്ചു കിടക്കുന്നതാണ്‌ ഓറിയോൺ മോളിക്യുലാർ ക്ലൗഡ് കോപ്ലക്സ്. ബെർണാഡ്സ് ലൂപ്പ്, അശ്വമുണ്ഡം നീഹരിക, M43, M78, അഗ്നിജ്വാലാ നീഹാരിക എന്നിവയെല്ലം ഓറിയോൺ മോളിക്യുലാർ ക്ലൗഡ് കോപ്ലക്സ് നീഹാരികയിൽപ്പെടുന്നു. ഓറിയോൺ നീഹാരികയിലങ്ങോളമിങ്ങോളം നക്ഷത്രങ്ങൾ രൂപപ്പെടുന്നുണ്ട്, താപ-വർദ്ധിത പ്രവർത്തനങ്ങൽ കൂടുതൽ നടക്കുന്നതിനാൽ ഈ മേഖല ഇൻഫ്രാറെഡ് കിരണങ്ങളാൽ നിറഞ്ഞതാണ്‌.

വിളക്കുകളിൽ നിന്നുള്ള പ്രകാശം നേരിയ തോതിൽ തടസ്സം സൃഷ്ടിക്കുന്നിടങ്ങളിൽ നിന്നു പോലും ഈ നീഹാരികയെ നഗനനേത്രങ്ങൾ കൊണ്ട് ദർശിക്കാനാവും. ശബരന്റെ വാളിലെ മധ്യ “നക്ഷത്രമായാണ്” ഇത് കാണപ്പെടുക, ശബരന്റെ അരപട്ടയുടെ തെക്കുവശത്തായുള്ള മൂന്ന് നക്ഷത്രങ്ങളാണ് അത്. നല്ല കാഴ്ചശക്തിയുള്ളവർക്ക് ഇത് വിളങ്ങുന്നതായി കാണപ്പെടും. ബൈനോകുലറോ ചെറിയ ടെലിസ്കോപ്പോ ഉപയോഗിച്ചാൽ ഇതിന്റെ നീഹാരികാ രൂപം വ്യക്തമാകും.

## അവലംബം


വർഗ്ഗം:നീഹാരികകൾ
വർഗ്ഗം:ശബരൻ (നക്ഷത്രരാശി)
വർഗ്ഗം:മെസ്സിയർ വസ്തുക്കൾ
ഡാറ്റാവൺ

[200px|right|[അസിമെട്രിക് ഡിജിറ്റൽ സബ്സ്ക്രൈബർ ലൈൻ|എഡിഎസ്എൽ മോഡം]]

ഭാരത് സഞ്ചാർ നിഗം ലിമിറ്റഡ് നൽകുന്ന  എഡിഎസ്എൽ ഇൻറർനെറ്റ് സേവനമാണ് **ഡാറ്റാവൺ**. ഇതു മൂലം ഉപയോക്താക്കൾക്ക് ടെലിഫോണും ഇൻറർനെറ്റും ഒരേ സമയം ഉപയോഗിക്കാൻ സാധിക്കുന്നു.
## ലഭ്യത
ഭാരത് സഞ്ചാർ നിഗം ലിമിറ്റഡ് ടെലിഫോൺ സേവനം ഉള്ളടത്തിലെല്ലാം ഡാറ്റാവൺ സേവനം ലഭ്യമാണ്. പ്രധാനമായും കേന്ദ്ര കാര്യാലയത്തിലുള്ള ഡിഎസ്എൽ ആക്സ്സസ് മൾട്ടിപ്ലെക്സ്സറും ഉപയോക്താവിൻറെ സ്ഥലവും തമ്മിലുള്ള ദൂരമാണ് ലഭ്യത കണക്കാക്കാൻ ഉപയോഗിക്കുന്നത്. കേന്ദ്ര കാര്യാലയത്തിൽ നിന്നും ഉപയോക്താവിൻറെ സ്ഥലത്തേക്കുള്ള ഭൌതിക കോപ്പർ വയറിൻറെ നീളമാണിത്. ഈ നീളത്തെ ലോക്കൽ ലൂപ്പ് ദൂരം എന്ന് പറയുന്നു. ഉപയോക്താവ് തിരഞ്ഞെടുക്കുന്ന പ്ലാനുമായി ഈ ദൂരത്തിന് ബന്ധമുണ്ട്. ഡിഎസ്എൽ ആക്സ്സസ് മൾട്ടിപ്ലെക്സ്സറും ഉപയോക്താവും തമ്മിലുള്ള ദൂരം കൂടുംതോറും വേഗത കുറയുന്നു.
നിലവിൽ ബി.എസ്.എൻ.എൽ. ലാൻഡ് ലൈൻ ടെലിഫോൺ കണക്ഷൻ ഉള്ളവർ ഡാറ്റാവൺ സേവനം ലഭിക്കുകയുള്ളു.

## സാങ്കേതികത
4 KHz വരെയുള്ള ആവൃത്തികളാണ് ശബ്ദവിനിമയത്തിനായി ടെലഫോൺ ലൈനിൽ ഉപയോഗിക്കുന്നത്. ഉപയോഗിക്കാതെ ബാക്കി കിടക്കുന്ന ആവൃത്തികളാണ് ഡാറ്റാ കൈമാറാൻ ഉപയോഗിക്കുന്നത്. മൈക്രോഫിൽറ്ററാണ് ടെലഫോൺ ലൈനിലൂടെ ഡാറ്റായും ശബ്ദവും കൈമാറാൻ സഹായിക്കുന്നത്. ഡിഎസ്എൽ മോഡത്തിനു മുമ്പായി ഒരു സ്പ്ലിറ്റർ ഉപയോഗിച്ച് ടെലഫോണിനെ രണ്ടായി വിഭജിക്കുന്നു. ഒരു ലൈൻ ടെലഫോണിലേക്കും മറ്റേത് മോഡത്തിലേക്കും. മോഡത്തിലേക്കുള്ള ലൈൻ ഒരു മൈക്രോഫിൽറ്റർ ഉപയോഗിച്ച് 4 KHz വരെയുള്ള ആവൃത്തി പരിധി ഇവിടെ വെച്ച് ഫിൽറ്റർ ചെയ്ത് നീക്കും.

ഉപഭോക്താവും സെർവറും തമ്മിൽ സംവദിക്കാൻ അപ്സ്ട്രീം ബാൻഡും സെർവറും ഉപഭോക്താവും തമ്മിൽ സംവദിക്കാൻ ഡൌൺസ്ട്രീം ബാൻഡും ഉപയോഗിക്കുന്നു. 25.875 KHz മുതൽ 138 KHz വരെ അപ് ലോഡിങ്ങിനും 138 KHz മുതൽ 1104 KHz വരെ ഡൌൺലോഡിങ്ങിനും ഉപയോഗിക്കുന്നു. ഉപഭോക്താവിൽ നിന്ന് വരുന്ന ഡാറ്റാ സ്വീകരിക്കുന്നത് എഡിഎസ്എൽ സേവന ദാതാവിൻറെ പക്കലുള്ള ഡിഎസ്എൽ ആക്സ്സസ് മൾട്ടിപ്ലെക്സ്സർ(ഡിസ്ലാം) എന്ന ഉപകരണമാണ്.
എയർടെൽ ഡിജിറ്റൽ ടിവി

**എയർടെൽ ഡിജിറ്റൽ ടിവി** ഭാരതി എയർടെല്ലിൻറെ ഡിടി‌എച്ച് സേവനമാണ്. എംപിഇജി-4 കംപ്രഷനും ഡിവിബി-S2 സാങ്കേതികതയും ഈ ഡിടി‌എച്ച് സേവനത്തിൽ ഉപയോഗിക്കുന്നു. ഇൻസാറ്റ് 4CR 74°East സാറ്റലൈറ്റാണ് പ്രക്ഷേപണത്തിനായി ഉപയോഗപ്പെടുത്തുന്നത്. എയർടെൽ ഡിജിറ്റൽ ടിവി ഭാരതത്തിലെ ആറാമത്തെ ഡിടി‌എച്ച് സംരംഭമാണ്.

## ചരിത്രം
2004-ൽ വന്ന സീ എൻറെർടെയ്ൻമെൻറ് എൻറെർപ്രൈസസിൻറെ ഡിഷ് ടിവി ആണ് ആദ്യ ഡിടി‌എച്ച് സംരംഭം. പിന്നീട് ഡിഡി ഡയറക്ട് പ്ലസ് എന്ന പേരിൽ ദൂരദർശൻ ഫ്രീ ടു എയർ ഡിടി‌എച്ച് തുടങ്ങി. 2006-ൽ ടാറ്റ ടെലിസർവ്വീസസ് ബ്രിട്ടീഷ് സ്കൈ ബ്രോഡ്കാസ്റ്റിംഗുമായി ചേർന്ന് ടാറ്റ സ്കൈ എന്ന പേരിൽ ഡിടി‌എച്ച് സേവനം ആരംഭിച്ചു. തെക്കേ ഇന്ത്യൻ മീഡിയ ഭീമനായ സൺ ഗ്രൂപ്പ് സൺ ഡയറക്ട് എന്ന പേരിൽ ഡിടി‌എച്ച് സേവനം ആരംഭിച്ചു. പിന്നാലെ റിലയൻസ് കമ്മ്യൂണിക്കേഷൻസും ബിഗ് ടിവി എന്ന പേരിൽ ഡിടി‌എച്ച് സേവനം ആരംഭിച്ചു. ഇതിനെല്ലാം ശേഷമാണ് ഭാരതി എയർടെൽ ഡിടി‌എച്ച് സേവനം ആരംഭിക്കുന്നത്.

## അവലംബം


## പുറം കണ്ണികൾ
* Official Website

വർഗ്ഗം:ഇന്ത്യയിലെ ഡി.ടി.എച്ച്. സേവനദാതാക്കൾ
ഋത്വിക് ഘട്ടക്

**ഋത്വിക് ഘട്ടക്** (, *Rittik (Kumar) Ghôţok*)(നവംബർ 4, 1925 – ഫെബ്രുവരി 6, 1976) ഒരു ബംഗാളി ചലച്ചിത്രസം‌വിധായകനും, തിരക്കഥാകൃത്തുമാണ്‌. ഘട്ടകിന്റെ ചിത്രങ്ങളെ സത്യജിത്ത് റേ, മൃണാൾ സെൻ തുടങ്ങിയവർ നിർമ്മിച്ച ചിത്രങ്ങളോടൊപ്പം നിലവാരമുള്ളവയാണെന്ന് നിരൂപകർ കരുതുന്നു. ഡാക്കയിൽ ജനിച്ചു.  ഇന്ത്യാ-പാകിസ്താൻ വിഭജനത്തെത്തുടർന്ന് കൊൽക്കൊത്ത താമസം മാറ്റി. നാടകരംഗത്ത് വ്യക്തിമുദ്ര പതിച്ചതിനുശേഷമാണ് സിനിമാരംഗത്തേക്കു തിരിഞ്ഞത്. ആർദ്രമായ മനുഷ്യസ്‌നേഹമാണ് ഘട്ടക്ക് ചിത്രങ്ങളിലെ സ്ഥായിയായ ഭാവം. നാഗരിക്, അജാന്ത്രിക്, കോമൾ ഗാന്ധാർ, സുവർണരേഖ, ജൂക്തി ഥാക്കേ തുടങ്ങിയ ചിത്രങ്ങളിലെല്ലാം ഉന്നതമായ ചലച്ചിത്ര സാങ്കേതികത്തികവും ഭാരതീയ ജീവിതദർശനവും ഒത്തുകൂടുന്നു. പുണെ ഫിലിം ഇൻസ്റ്റിറ്റ്യൂട്ടിലെ പ്രൊഫസറും പ്രിൻസിപ്പലും എന്ന നിലയ്ക്ക് അനേകം യുവപ്രതിഭകൾക്ക് ശിക്ഷണം നൽകിയ ഘട്ടക്ക് പുതിയ ഇന്ത്യൻ സിനിമയുടെ ആചാര്യന്മാരിലൊരാളാണ്. പദ്മശ്രീ ഉൾപ്പെടെ നിരവധി ബഹുമതികൾ നേടിയിട്ടു്.

## ചിത്രങ്ങൾ
### ചലച്ചിത്രങ്ങൾ
;സം‌വിധായകനും തിരക്കഥാകൃത്തുമായി
* *[[നാഗരിക്]] * (1952)
* *[[അജാന്ത്രിക്]] * (1958)
* *[[ബാരി ദേഖേ പാലിയേ]] * (1958)
* *[[മേഘേ ദഖാ താരാ]] * (1960)
* *കോമൾ ഗന്ധാർ * (1961)
* *[[സുവർൺരേഖ]]* (1962/1965)
* *[[തിതാഷ് എക്തി നദീർ നാം]] * (1973)
* *[[ജുക്തി ടാക്കോ ഗപ്പോ]] * (1974)

;തിരക്കഥാകൃത്ത്
* *[[മുസാഫിർ]]* (1957)
* *[[മധുമതി]]* (1958)

### ഹ്രസ്വ ചിത്രങ്ങളും ഡോക്യുമെന്ററികളും
* ദ ലൈഫ് ഓഫ് ആദിവാസീസ് (1955)
* പ്ലേസസ് ഓഫ് ഹിസ്റ്റോറിക് ഇന്ററസ്റ്റ് ഇൻ ബീഹാർ (Places of Historic Interest in Bihar) (1955)
* സിസ്സേർസ് (Scissors) (1962)
* ഫിയർ (Fear) (1965)
* റെൻഡേസ്‌വസ് (Rendezvous) (1965)
* സിവിൽ ഡിഫൻസ് (Civil Defence) (1965)
* സയന്റിസ്റ്റ് ഓഫ് ടുമാറോ (Scientists of Tomorrow) (1967)
* യേ കോൻ (Yeh Kyon (Why / The Question) )(1970)
* അമർ ലെനിൻ (Amar Lenin (My Lenin)) (1970)
* പുരുലിയർ ചാഹു (Puruliar Chhau (The Chhau Dance of Purulia)) (1970)
* ദുർബർ ഗതി പദ്‌മ (Durbar Gati Padma (The Turbulent Padma))(1971)
## അവലംബം

## പുറമെ നിന്നുള്ള കണ്ണികൾ
* 
* Interview with Ghatak at Indian Auteur 
* Biography at calcuttaweb 
* Senses of Cinema: Great Directors Critical Database

വർഗ്ഗം:1925-ൽ ജനിച്ചവർ
വർഗ്ഗം:1976-ൽ മരിച്ചവർ
വർഗ്ഗം:നവംബർ 4-ന് ജനിച്ചവർ
വർഗ്ഗം:ഫെബ്രുവരി 6-ന് മരിച്ചവർ
വർഗ്ഗം:ബംഗാളി ചലച്ചിത്രസംവിധായകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ക്ഷയരോഗം ബാധിച്ച് മരണപ്പെട്ടവർ
ടാലിൻ

thumb|right|200px|ടാലിന്റെ ഉപഗ്രഹചിത്രം

എസ്റ്റോണിയയുടെ തലസ്ഥാനമാണ്‌ **ടാലിൻ**. രാജ്യത്തെ ഏറ്റവും വലിയ നഗരവുമാണ്‌ ഇത്. എസ്റ്റൊണിയയുടെ വടക്കൻ തീരത്ത് ഗൾഫ് ഓഫ് ഫിൻലൻഡിന്റെ തീരത്തായാണ്‌ ഇത് സ്ഥിതിചെയ്യുന്നത്. ഫിൻലൻഡിന്റെ തലസ്ഥാനമായ ഹെൽസിങ്കിയിൽ നിന്ന് 80 കിലോമീറ്ററാണ്‌ ഇതിന്റെ ദൂരം.

## ഭൂമിശാസ്ത്രം

## അവലംബം

## മറ്റ് ലിങ്കുകൾ

* The Website of the City of Tallinn (official)
* Tallinn Tourist Information
ഇന്ദ്രധ്വജം

ഹിന്ദുപുരാണങ്ങളിൽ ശത്രുഭയം ഇല്ലാതാക്കുന്നതിനും മഴ പെയ്യിക്കുന്നതിനും മറ്റും ഉയർത്തുന്ന കൊടിമരമാണ് **ഇന്ദ്രധ്വജം**.  രാക്ഷസന്മാരോടെതിരുടുന്നതിനു മഹാവിഷ്ണുവാണ് ഇത് ആദ്യം ദേവന്മാർക്കു നൽകിയതെന്ന് **ബൃഹത്സംഹിതയുടെ** രത്നപ്രഭാഭാഷാവ്യാഖ്യാനത്തിൽ ശ്രീ. പുലിയൂർ പി.എസ്. പുരുഷോത്തമൻ നമ്പൂതിരി പറഞ്ഞിരിക്കുന്നു.  ശത്രു സംഹാരം നടത്തിയ ശേഷം ദേവേന്ദ്രൻ ഈ ധ്വജത്തെ വസു എന്ന രാജാവിനു കൊടുത്തുവെന്നും, വസുവിൻറെ ഇന്ദ്രധ്വജ പൂജയിൽ സന്തുഷ്ടനായ ഇന്ദ്രൻ അദ്ദേഹത്തെ അനുഗ്രഹിച്ചുവെന്നുമാണ് അതിൽ പരാമർശിച്ചിട്ടുള്ളത്.  ഈ കഥ ഭേദങ്ങളോടുകൂടി മഹാഭാരതത്തിലും (ആദിപർവം I xiii-17,27) കാണുന്നുണ്ട്.  ഭാദ്രപദമാസത്തിലെ ശുക്ലദ്വാദശി ദിവസമാണ് ഇന്ദ്രധ്വജപ്രതിഷ്ഠയ്ക്കുള്ള ശുഭമുഹൂർത്തമെന്ന് പ്രസ്തുത പരാമർശങ്ങൾ വിധിക്കുന്നു.

ഇന്ദ്രധ്വജം മുറിഞ്ഞുവീണതായി സ്വപ്നം കാണുന്നത് അമഗളകരമാണെന്ന് **ആഗ്നേയപുരാണത്തിൽ** പരമർശിച്ചിട്ടുണ്ട്. 

## അവലംബം
പാമ്പും കോണിയും

right|thumb|പാമ്പും കോണിയും കളിക്കുന്ന കളം
വളരെ മുൻപേ നിലവിലുള്ള ഒരു ബോർഡ് കളിയാണ്‌ **പാമ്പും കോണിയും**. കുട്ടികളാണ്‌ സാധാരണ ഇത് കളിക്കാറ്. രണ്ടോ അതിലധികമോ പേർക്ക് ഈ കളിയിൽ പങ്കെടുക്കാവുന്നതാണ്‌. വിലങ്ങനെയും കുത്തനേയും ഒരേ അളവിൽ വിഭജിക്കപ്പെട്ട കുറേ ചതുരങ്ങങ്ങളുള്ള സമചതുരത്തിലുള്ള ബോർഡിലാണ്‌ ഇത് കളിക്കുക. ഒരോ സമകചതുരത്തിനും അക്കങ്ങൾ നൽകിയിരിക്കും, 8×8, 10×10 or 12×12 എന്നീ അളവുകളുള്ള ബോർഡുകളാണ്‌ സാധാരണ ഉപയോഗത്തിലുള്ളത്. ഏറ്റവും കൂടുതൽ കാണപ്പെടുന്നത് നൂറ് കള്ളികളുള്ള 10x10 വലിപ്പത്തിലുള്ള ബോർഡാണ്‌. ഇതിലെ കള്ളികളെ തമ്മിൽ ബന്ധിപ്പിച്ച് ഏതാനും പാമ്പുകളും കോണികളും (ഏണികൾ) ഉണ്ടാവും, അതുകാരണം ആ പേർ ലഭിച്ചു. അമേരിക്കയിൽ പാമ്പിനു പകരം ചൂട്ടും (chute) വരക്കുന്നു. ഇവ രണ്ടു കളിയുടെ ദൈർഘ്യം നിശ്ചയിക്കുന്നതിൽ പങ്കുവഹിക്കുന്നു.

## ചരിത്രം
ഇന്ത്യയിലാണ്‌ ഈ കളിയുടെ ഉത്ഭവം. ഇന്ത്യയിൽ നിന്നും ഇംഗ്ലണ്ടിലേക്കും അവിടെ നിന്നും അമേരിക്കയിലേക്കും ഈ കളി പ്രചരിച്ചു. മിൽട്ടൺ ബാർഡ്ലി എന്നയാളാണ്‌ ഇത് ഇംഗ്ലണ്ടിൽ നിന്നും അമേരിക്കയിലേക്ക് പ്രചരിപ്പിച്ചത്.

## കളിക്കുന്ന രീതി

## അവലംബം


വർഗ്ഗം:കളികൾ
വർഗ്ഗം:ഇന്ത്യൻ കണ്ടുപിടിത്തങ്ങൾ
ഒഡെഡ് ഫെർ

ഒരു ഇസ്രയേലി ചലച്ചിത്ര, ടെലിവിഷൻ അഭിനേതാവാണ് **ഒഡെഡ് ഫെർ** (; born 23 നവംബർ, 1970). *റെസിഡൻറ് ഇവിൾ* ശ്രേണിയിലെ കാർലോസ് ഒലിവെറ, ദ് മമ്മിയിലെ അർഡെത്ത് ബേ എന്നിവ അദ്ദേഹത്തിൻറെ ശ്രദ്ധേയമായ കഥാപാത്രങ്ങളാണ്. മൂന്നു വർഷം ഇസ്രയേലി നാവിക സേനയിൽ ഫെർ സേവനമനുഷ്ഠിച്ചിട്ടുണ്ട്.

## ജീവചരിത്രം
ഇസ്രയേലിലെ ടെൽ അവീവിലാണ് ഒഡെഡ് ഫെർ ജനിച്ചത്. മാതാവ് ഡേ കെയർ സൂപ്പർവൈസറും പിതാവ് അസ്ഥിരോഗവിദഗ്ദ്ധനുമായിരുന്നു. പതിനെട്ടാം വയസിൽ ഇസ്രയേലി നാവിക സേനയിൽ ചേർന്നു. മൂന്നു വർഷത്തെ സേവനത്തിന് ശേഷം പിതാവിനെ ബിസിനസിൽ സഹായിക്കാനായി ഫ്രാങ്ക്ഫുർട്ടിലേക്ക് പോയി.
### സ്വകാര്യജീവിതം
റോണ്ട ടോൾഫ്സനെയാണ് ഫെർ ജീവിതപങ്കാളിയായി തിരഞ്ഞെടുത്തത്. ലോസാഞ്ചലസിലെ ഓപ്പറയിൽ വെച്ചാണ് ഇവർ ആദ്യം കണ്ടുമുട്ടിയത്. ഫെർ-റോണ്ട ദമ്പതികൾക്ക് രണ്ട് കുട്ടികളുണ്ട്. 

## ചലച്ചിത്രങ്ങൾ

#### ടിവി ചലച്ചിത്രങ്ങൾ

* *[[കില്ലർ നെറ്റ്]]* (1998) വിക്ടർ
* *[[ക്ലിയോപാട്ര (1999 ചലച്ചിത്രം)|ക്ലിയോപാട്ര]]* (1999) ഈജിപ്ഷ്യൻ ക്യാപ്റ്റൻ
* *[[അറേബ്യൻ നൈറ്റ്സ്]]* (2000) Robber #2
* *[[Scooby-Doo! in Where's My Mummy?]]* DTV (2005) Amahl Ali Akbar

#### ടിവി പരമ്പരകൾ

* *[[ദ് നോക്ക്]]* (1994 - 2000) Oded Fehr appeared in 1998
* *[[യുസി: അണ്ടർകവർ]]* (2001-2002) ഫ്രാങ്ക് ഡോണോവൻ
* *[[പ്രസിഡിയോ മെഡ്]]* (2002-2003) Dr. നിക്കോളാസ് കോകോറിച്ച്
* *[[ചാർമ്ഡ്]]* (1998-2006) സാങ്കു *Appeared in Season 7 only (2004-2005)*
* *[[സ്ലീപ്പർ സെൽ (ടിവി പരമ്പര)|സ്ലീപ്പർ സെൽ]]* (2005-2006) Faris al-Farik
* *[[ബേൺ നോട്ടീസ്]]* (2008) Episode: സ്കാറ്റർ പോയിൻറ്
* *[[എലവൻത്ത് അവർ (യുഎസ് ടിവി പരമ്പര)|എലവൻത്ത് അവർ]]* (2008)

## അവലംബം


## പുറംകണ്ണികൾ
*
*

വർഗ്ഗം:1970-ൽ ജനിച്ചവർ

വർഗ്ഗം:നവംബർ 23-ന് ജനിച്ചവർ

വർഗ്ഗം:ടെലിവിഷൻ അഭിനേതാക്കൾ
വർഗ്ഗം:ഹോളിവുഡ് ചലച്ചിത്ര നടന്മാർ
തെയ്‌ബ്‌ മേത്ത

പ്രമുഖ ഇന്ത്യൻ ചിത്രകാരനായിരുന്നു **തെയ്‌ബ്‌ മേത്ത** (ജൂലൈ 26, 1925 - ജൂലൈ 2, 2009). 2008 ജൂണിൽ ക്രിസ്റ്റീസ് ചിത്രപ്രദർശന ലേലത്തിൽ ഇദ്ദേഹത്തിന്റെ ചിത്രം 20 ലക്ഷം ഡോളറിനാണ് വിറ്റുപോയത്. ഒരു ഇന്ത്യൻ ചിത്രകാരന്റെ ചിത്രത്തിന് ലഭിക്കുന്ന ഏറ്റവും വലിയ ലേലത്തുകയായിരുന്നു ഇത്.

## ജീവിതരേഖ
ഗുജറാത്തിലെ കപദ്വഞ്ജിൽ 1925-ലാണ് തെയ്‌ബ്‌ മേത്ത ജനിച്ചത്. കരിയറിന്റെ തുടക്കത്തിൽ ഒരു സിനിമാ ലബോറട്ടറിയിൽ ഫിലിം എഡിറ്ററായി സേവനമനുഷ്ഠിച്ചു. പിന്നീട് ചിത്രകലയിൽ തല്പരനായ ഇദ്ദേഹം 1952-ൽ സർ ജെ.ജെ. സ്കൂൾ ഓഫ് ആർട്ടിൽ നിന്ന് ചിത്രകലയിൽ ഡിപ്ലോമ നേടി.

## ചിത്രകലയിൽ
2008 ജൂണിലെ ക്സ്രിസ്റ്റീസ് ചിത്രപ്രദർശനത്തിൽ ഒരു ഇന്ത്യക്കാരന്റെ ഏറ്റവും വലിയ തുകയ്ക്ക് ലേലത്തിൽ പോയ ചിത്രം തെയ്‌ബ്‌ മേത്തയുടേതായിരുന്നു. ഏതാണ്ട് 20 ലക്ഷം ഡോളറിനാണ് ഇദ്ദേഹത്തിന്റെ ചിത്രം ഈ ലേലത്തിൽ വിറ്റുപോയത്. 2002-ൽത്തന്നെ *സെലിബ്രേഷൻ* എന്ന ചിത്രത്തിലൂടെ ക്രിസ്റ്റീസിലെ താരമായി മേത്ത മാറിയിരുന്നു.
2005 മേയിൽ ഇന്ത്യയിലെ സഫ്രൺആർട്ടിന്റെ ഓൺലൈൻ ലേലത്തിൽ അദ്ദേഹത്തിന്റെ *കാളി* എന്ന ചിത്രം ഏകദേശം പത്ത് ലക്ഷം രൂപയ്ക്ക് വിറ്റഴിഞ്ഞു. പുരാണകഥാപാത്രങ്ങളായ മഹിഷാസുരനെയും ദുർഗ്ഗാദേവിയെയും കഥാപാത്രങ്ങളായി ഇദ്ദേഹം വരച്ച ചിത്രം 1.584 മില്യൺ ഡോളറുകൾക്ക് വിറ്റഴിയുകയുണ്ടായി.
2005 ഡിസംബറിൽ ഇദ്ദേഹത്തിന്റെ *ജെസ്ച്വർ* എന്ന ചിത്രം 3.1 കോടി രൂപയ്ക്കാണ് വിറ്റഴിഞ്ഞത്.

## പുരസ്കാരങ്ങൾ
ചിത്രകലയിലെ സംഭാവനകൾ മാനിച്ച് ഭാരതസർക്കാർ 2007-ൽ മേത്തയ്ക്ക് പത്മഭൂഷൺ ബഹുമതി നല്കി ആദരിച്ചു. 1988-ൽ മദ്ധ്യപ്രദേശ് സർക്കാരിന്റെ കാളിദാസ സമ്മാനം ലഭിച്ചിട്ടുണ്ട്. 1970-ൽ ഫിലിംഫെയർ ക്രിട്ടിക്സ് അവാർഡും ലഭിച്ചു.

## മരണം
2009 ജൂലൈ രണ്ടിന് മുംബൈയിൽ വെച്ച് ഹൃദയാഘാതത്തെത്തുടർന്ന് തെയ്‌ബ്‌ അന്തരിച്ചു.
## അവലംബം

## പുറംകണ്ണികൾ
* Tyeb Mehta, Tribute site
*Tyeb Mehta- List of Most expensive Indian Paintings
*Tyeb Mehta Profile 

വർഗ്ഗം:1925-ൽ ജനിച്ചവർ
വർഗ്ഗം: 2009-ൽ മരിച്ചവർ
വർഗ്ഗം:ജൂലൈ 26-ന് ജനിച്ചവർ
വർഗ്ഗം:ജൂലൈ 2-ന് മരിച്ചവർ

വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യൻ ഇസ്മാഈലി മുസ്ലിങ്ങൾ
സിംഗപ്പൂർ ടെലിക്കമ്മ്യൂണിക്കേൻസ്

**സിംഗപ്പൂർ ടെലിക്കമ്മ്യൂണിക്കേൻസ് ലിമിറ്റഡ്** (, ) അഥവാ **സിങ്ടെൽ** ഏഷ്യയിലെ മുഖ്യ വാർത്താവിനിമയ കമ്പനിയാണ്. 2009 മാർച്ച് അവസാനത്തോടുകൂടി 249.4 ദശലക്ഷം ഉപഭോക്താക്കൾ സിങ്ടെല്ലിനുണ്ട്. ഫിക്സഡ് ലൈൻ സേവനങ്ങളും ബ്രോഡ്ബാൻഡ് സേവനങ്ങളും ഇവർ നൽകി വരുന്നു.
## ചരിത്രം
1879-ൽ ബെന്നറ്റ് പെൽ സിംഗപ്പൂരിൽ 50 ലൈനുകളുള്ള ഒരു സ്വകാര്യ ടെലഫോൺ എക്സ്ചേഞ്ച് തുടങ്ങി.

2001 ഏപ്രിലിൽ മൂന്നാം തലമുറ സേവനങ്ങൾക്ക് അർഹരായി.

2005 ഫെബ്രുവരിയിൽ വാണിജ്യാടിസ്ഥാനത്തിൽ 3ജി സേവനം ലഭ്യമാക്കി.
## കൈകാര്യം
### ഡയറക്ടർ ബോർഡ്
* ചെയർമാൻ: Chumpol NaLamlieng
* ഗ്രൂപ്പ് സിഇഒ, സിങ്ടെൽ: ചുവാ സോക്ക് കൂങ്
* ചെയർമാൻ, എച്ച്ഡിഎഫ്സി ബാങ്ക്: ദീപക്ക് S പരേഖ്
* സ്ഥാപകൻ, HOPU Investment Management Co.: Dominic Chiu Fai Ho
* ചെയർമാൻ, എച്ച്എസ്ബിസി ബാങ്ക് ഓസ്ട്രേലിയ: ഗ്രഹാം ജോൺ ബ്രാഡ്ലി
* മാനേജിംഗ് ഡയറക്ടർ, Monetary Authority of Singapore: Heng Swee Keat
* ഡയറക്ടർ, ANZ Banking Group: John Powell Morschel
* സിഇഒ, Credit Suisse, ഏഷ്യ പസഫിക്: Kaikhushru Nargolwala
* ഡയറക്ടർ, Fraser and Neave: Nicky Tan Ng Kuang
* എക്സിക്യൂട്ടീവ് ഡയറക്ടർ, Temasek Holdings: സൈമൺ ഇസ്രയേൽ
* ചെയർമാൻ, Great Eastern Life: ഫാങ് ഐ ലിയാൻ
### മുതിർന്ന കൈകാര്യം
* ഗ്രൂപ്പ് സിഇഒ: ചുവാ സോക്ക് കൂങ്
* ഗ്രൂപ്പ് സിഇഒ: ജീൻ ലോ
* ഗ്രൂപ്പ് സിഐഒ: Ng യോക്ക് വെങ്
* സിഇഒ സിംഗപ്പൂർ: അലെൻ ല്യൂ
* സിഇഒ ഇൻറർനാഷണൽ: ലിം ചുവാൻ പോ
* സിഇഒ സിങ്ടെൽ ഒപ്ടസ്: പോൾ ഒ സള്ളിവൻ
## ആഗോള കാര്യാലയങ്ങൾ
ഏഷ്യ പസഫിക്, യൂറോപ്പ്, യുണൈറ്റെഡ് സ്റ്റേറ്റ്സ് എന്നിവിടങ്ങളിൽ 19 രാജ്യങ്ങളിലായി 37 കാര്യാലയങ്ങൾ സിങ്ടെല്ലിന് ഉണ്ട്.
## വാർത്താവിനിമയ ശൃംഖലകൾ
സിംഗപ്പൂരിലും ഓസ്ട്രേലിയയിലും വളരെ വിസ്തൃതവും സ്ഥാപിതവുമായ വാർത്താവിനിമയ ശൃംഖലകൾ സിങ്ടെല്ലിന് ഉണ്ട്. സിംഗപ്പൂരിലും ഓസ്ട്രേലിയയിലും യഥാക്രമം 100%, 94% മൊബൈൽ കവറേജ് ഉണ്ട്. സീ-മീ-വീ 3, സീ-മീ-വീ 4, APCN, APCN 2 തുടങ്ങി ലോകത്തിലെ അന്തർസമുദ്ര കേബിളുകളുടെ ഒരു പ്രധാന നിക്ഷേപകരാണ് സിങ്ടെൽ.  
## ഉപകമ്പനികൾ
സിങ്ടെല്ലിന് കീഴിൽ ഉപകമ്പനികളും അനുബന്ധ കമ്പനികളും ഉണ്ട്:

## അവലംബം




## പുറം കണ്ണികൾ
* സിങ്ടെൽ Official Website
* സിങ്നെറ്റ് 
* NCS Pte. Ltd. 

വർഗ്ഗം:സിംഗപ്പൂർ വാർത്താവിനിമയ കമ്പനികൾ
രംഗപ്രഭാത്

തിരുവനന്തപുരത്തെ ആലിന്തറയിലെ  കുട്ടികളുടെ നാടക വേദിയാണ് **രംഗപ്രഭാത്**. 1970 സെപ്റ്റംബർ 19നാണ് ഈ പ്രസ്ഥാനം ആരംഭിച്ചത്. പ്രൊഫ.ജി.ശങ്കരപ്പിള്ളയാണ്  ഉദ്ഘാടനം ചെയ്തത്. ശ്രീ. മടവൂർ കൊച്ചുനാരായണപിള്ള ആണ് സ്ഥാപകൻ ‍. രംഗപ്രഭാതിന്റെ ആദ്യ നാടകം പുഷ്പകിരീടം ആയിരുന്നു.  പ്രൊഫ.ജി.ശങ്കരപ്പിള്ള പത്തോളം നാടകങ്ങൾ  രംഗപ്രഭാതിലെ കുട്ടികൾക്ക് അവതരിപ്പിക്കാനായി എഴുതിയിട്ടുണ്ട്. *രംഗപ്രഭാത്*, കുട്ടികളുടേതെന്നു പറയാവുന്ന രാജ്യത്തെ ആദ്യ നാടകവേദിയാണ് എന്നു പറയാം.

പ്രൊഫ.എൻ‍.കൃഷ്ണപിള്ളയുടെ നിർദ്ദേശങ്ങളുടെ പിൻബലത്തോടെ രംഗപ്രഭാതിൽ മൂന്ന് സ്ഥിരം നാടകവേദികളുണ്ടായി. കുട്ടികളുടേത് “കദംബം”,കൌമാരപ്രായക്കാരുടേത് “കളരി”,പ്രായമായവരുടേത് “കളം” എന്നിങ്ങനെ.

## നാടകപരിശീലനം
രംഗപ്രഭാതിന്റെ തിയേറ്റർ നാടക പരിശീലനത്തിൽ  ഗയിംസ്, കഥ പറയുക,ക ഥ പറഞ്ഞഭിനയിക്കുക, വാസനാവികാസ നാടകം, നൃത്തം, സംഗീതം, നാടൻ കലാപരിശീലനം, മുഖം മൂടികളും അലങ്കാരങ്ങളും നിർമ്മിക്കലും പ്രയോഗങ്ങളും, പാവനിർമ്മാണം ഇവ അടങ്ങിയിരിക്കുന്നു.

## അവലംബം
*രംഗപ്രഭാത് ഡേറ്റാലൈബ്രറി

വർഗ്ഗം:നാടകപഠനകേന്ദ്രങ്ങൾ
ജൂലൈ 2009

**[[ജൂലൈ]] [[2009]]** ആ വർഷത്തിലെ ഏഴാം മാസമായിരുന്നു. ഒരു ബുധനാഴ്ച ആരംഭിച്ച മാസം 31 ദിവസങ്ങൾക്കുശേഷം ഒരു വെള്ളിയാഴ്ച അവസാനിച്ചു.

2009 ജൂലൈ മാസം നടന്ന പ്രധാന സംഭവങ്ങൾ :

## അവലംബം


2009
*2009-07
ഓട്ടോക്യൂ

thumb|360px|'''Schematic representation:'''<table style="background:transparent"><tr><td>(1) വീഡിയോ ക്യാമറ</td><td>(2) Shroud</td></tr><tr><td>(3) വീഡിയോ മോണിറ്റർ</td><td>(4) ദ്വിദിശ കണ്ണാടി</td></tr><tr><td>(5) വിഷയവിവരങ്ങൾ&nbsp;</td><td>(6) വീഡിയോ മോണിറ്ററിൽ നിന്നുള്ള വിവരങ്ങൾ</td></tr></table>
thumb|right|290px|ടെലിപ്രോംപ്റ്റർ  ഉപയോഗിക്കുന്നു
ടെലിവിഷനിൽ വാർത്തയും പരിപാടികളും അവതരിപ്പിക്കുന്നവർക്ക് ക്യാമറയിലേക്കുതന്നെ നോക്കി സ്‌ക്രിപ്റ്റ് വായിക്കാൻ കഴിയുന്ന സം‌വിധാനമാണ്‌ **ഓട്ടോക്യൂ**.  ഇങ്ങനെ വായിക്കുമ്പോൾ അവതാരകൻ പ്രേക്ഷകരുമായി നേരിട്ട് സം‌വദിക്കുന്ന പ്രതീതിയുണ്ടാകുന്നു. ടെലിപ്രോംപ്റ്റർ എന്നും ഇതിനു പേരുണ്ട്. അവതാരകരെ അല്ലെങ്കിൽ പ്രസംഗകകരെ അഭിമുഖീകരിച്ചിരിക്കുന്ന കാമറയുടെ ലെൻസിനു മുന്നിൽ ഘടിപ്പിച്ചിരിക്കുന്ന സ്ക്രീനിൽ വലിയ അക്ഷരങ്ങളിൽ തെളിയുന്ന ടെക്സ്റ്റാണ്‌ വായിക്കുന്നത്. ഉപകരണസഹായത്തോടെ അവതാരകർക്കു തന്നെ ഓട്ടോക്യൂവിന്റെ വേഗത നിയന്ത്രിക്കാം.

ഔദ്യോഗിക സ്വഭാവമുള്ള പരിപാടികളിൽ രാഷ്ട്രനായകർ പൊതുജനങ്ങളെ അഭിസംബോധന ചെയ്യുന്ന വേളയിലും ഓട്ടോക്യൂ അല്ലെങ്കിൽ ടെലിപ്രോംപ്റ്റർ ഉപയോഗിക്കാറുണ്ട്.

thumb|150px|ടെലിപ്രോംപ്റ്റർ

## പ്രമാണങ്ങൾ

## മറ്റ് ലിങ്കുകൾ

വർഗ്ഗം:ഇലക്ട്രോണിക് ഉപകരണങ്ങൾ
വർഗ്ഗം:അമേരിക്കൻ കണ്ടുപിടിത്തങ്ങൾ
.in

**.in** എന്നത് ഇന്ത്യയ്ക്ക് വേണ്ടിയുള്ള ഇൻറർനെറ്റ് കൺട്രി കോഡ് ടോപ് ലെവൽ ഡൊമെയ്നാണ്. IN രജിസ്ട്രിയാണ് ഈ ഡൊമെയ്ൻ കൈകാര്യം ചെയ്യുന്നത്. 

2005-ലെ ഭേദഗതി വരുത്തിയ നയപ്രകാരം .in ഡൊമെയ്ൻ പരിധിയില്ലാതെ സെക്കൻഡ്-ലെവൽ രജിസ്ട്രേഷൻ അനുവദിക്കുന്നു.

* .in (എല്ലാവർക്കും)
* .co.in (ബാങ്കുകൾ, രജിസ്റ്റർ ചെയ്ത കമ്പനികൾ എന്നിവയ്ക്ക്)
* .firm.in (വ്യാപാര സ്ഥാപനങ്ങൾക്ക്)
* .net.in (ഇൻറർനെറ്റ് സേവന ദാതാക്കൾക്ക്)
* .org.in (originally for non-profit organizations)
* .gen.in (originally for general/miscellaneous use)
* .ind.in (originally for individuals)

യോഗ്യതയുള്ള സംഘടനകൾ ആറെണ്ണം റിസർവ്വ് ചെയ്തിട്ടുണ്ട്.
* .ac.in (അക്കാഡമിക് സ്ഥാപനങ്ങൾക്ക്)
* .edu.in (വിദ്യഭ്യാസ സ്ഥാപനങ്ങൾക്ക്)
* .res.in (ഇന്ത്യൻ ഗവേഷണ സ്ഥാപനങ്ങൾക്ക്)
* .ernet.in (Older, for both educational and research institutes)
* .gov.in (ഭാരത സർക്കാരിന്)
* .mil.in (ഇന്ത്യൻ മിലിട്ടറിക്ക്)

## ഇന്ത്യൻ ഭാഷയിലെ ഡൊമൈനുകൾ
ഇന്ത്യൻ ഭാഷകളിൽ  ഡൊമൈനുകൾ
* .ভারত (ബെംഗാളി)
* .भारत (ദേവനാഗരി) (ഹിന്ദി, മറാഠി, നേപാളി, സിന്ദി)
* .ਭਾਰਤ (ഗുർമുഖി -പഞ്ചാബി) 
* .ભારત (ഗുജറാത്തി)
* .இந்தியா (തമിഴ്)
* .భారత్ (തെലുഗു)
* .بھارت (ഉർദു)

## പുറം കണ്ണികൾ
* IANA Whois information 
* .in whois information from the .IN Registry: India's Official .IN Domain Name Registry
* Policies from the INRegistry website
* List of Accredited registrars for .in

en.in

വർഗ്ഗം:കൺട്രി കോഡ് ടോപ് ലെവൽ ഡൊമെയ്ൻ
വർഗ്ഗം:ഇൻറർനെറ്റ് ഇന്ത്യയിൽ
റിലയൻസ് കമ്മ്യൂണിക്കേഷൻസ്

**റിലയൻസ് കമ്മ്യൂണിക്കേഷൻസ്** ഒരു ഭാരതീയ വാർത്താവിനിമയ കമ്പനിയാണ്. 
സിഡിഎംഎ 2000 1x സാങ്കേതികത ഉപയോഗിച്ചാണ് സിഡിഎംഎ സേവനം റിലയൻസ് ലഭ്യമാക്കുന്നത്. 

ഭാരതത്തിലെ ഒപ്റ്റിക്കൽ ഫൈബർ വാർത്താവിനിമയ ബാക്ക്ബോൺ ഏറ്റവും കൂടുതലുള്ളത് റിലയൻസ് കമ്മ്യൂണിക്കേഷനാണ്[ഏകദേശം 110,000 km]. ബിഗ് ടിവി എന്ന പേരിൽ ഡിടിഎച്ച് സേവനവും ഇവർ നൽകുന്നു.

## പുറം കണ്ണികൾ
* : RIMweb.in - Reliance Mobile Discussion Forums  
* DA-IICT - Dhirubhai Ambani Institute of Information and Communication Technology 

## അവലംബം

വർഗ്ഗം:ഇന്ത്യൻ കമ്പനികൾ
വീട്

thumb|കേരളത്തിലെ ഒരു വീട്
മനുഷ്യ സമൂഹത്തിന്റെ പുരോഗതിയുടെ ഓരോ കാലഘട്ടങ്ങൾക്ക് അനുസരിച്ചു അവന്റെ അതാത് കാലഘട്ടങ്ങളിലെ ആവശ്യകതക്ക് അനുസരിച്ചു അതാത് വിഭാഗത്തിൽ പെട്ട സമൂഹത്തിന്റെയോ ഗോത്രങ്ങളുടെയോ രീതിക്കനുസരിച്ചു രൂപകൽപ്പന ചെയ്ത ചെറു പാർപ്പിടങ്ങൾ ആണ് ആദ്യ കാലഘട്ടങ്ങളിലെ വീടുകൾ.

കാലഘട്ടങ്ങൾ മാറി വന്നതനുസരിച്ചു രൂപത്തിലും ആവശ്യങ്ങളിലും മാറ്റങ്ങൾ വരുത്തി ഇന്ന് കാണുന്ന തരം വീടുകൾ രൂപകൽപ്പന ചെയ്തു. വാസ്തു വിദ്യകളിലും നിർമ്മാണ രീതികളിലും  തദ്ദേശീയമായ മാറ്റങ്ങൾ നിലനിൽക്കുന്നുണ്ടെങ്കിലും പാർപ്പിടം എന്ന പൊതു ആവശ്യകതയുടെ മാനദണ്ഡങ്ങൾക്ക് ഒരു പൊതു സ്വഭാവം നില നിൽക്കുന്നുണ്ട് എന്ന് പറയാം .

## വിവിധതരം വീടുകൾ
### കുടിൽ
thumb|ഓലമേഞ്ഞ ഒരു കുടിൽ, മലപ്പുറം ജില്ലയിലെ പരുത്തിക്കാട് നിന്നും

വൈക്കോൽ കൊണ്ടോ തെങ്ങിന്റെയൊ ,പനയുടേയൊ ഓല ഉപയോഗിച്ച് നിർമ്മിക്കുന്ന ചെറിയ വീടുകൾ ,  കേരളത്തിലെ  ഗ്രാമങ്ങളിൽ സാധാരണ കാഴ്ചയായിരുന്നു..ഇത്തരം വീടുകളെ മലയാളികൾ ചെറ്റപ്പെര എന്നും  ചെറ്റവീട് എന്നൊക്കെ സാധാരണ  പറയാറുണ്ട്.കേരളത്തിന്റെ തീര ദേശങ്ങളിലും മലയോര മേഖലകളിലുമാണ് ഇത്തരം വീടുകൾ ധാരാളമായി കാണപ്പെടുന്നത്. ഓടിന്റെയും കോണ്ക്രീറ്റുകളുടെയും സമൃദ്ധിക്ക് മുമ്പ് കേരളീയ ഭവനങ്ങൾ മിക്കതും ഇത്തരത്തിലുള്ളതായിരുന്നു. കുടിലിനുള്ളിൽ ഓല കൊണ്ടോ മറ്റു വസ്തുക്കൾ കൊണ്ടോ അടുക്കളയും കിടപ്പു മുറിയും തമ്മിൽ വിഭജിക്കപ്പെടാറുണ്ട്.

### ഓടിട്ട വീട്
thumb|ഓടിട്ട ചെറിയ വീട്
ഓട് :- ചെളി കുഴച്ച് പരത്തി അച്ചിൽ വെച്ച് രൂപഭംഗി നൽകി ചുട്ടു നിർമ്മിക്കുന്ന വസ്തു  .
ഇഷ്ടികയോ മറ്റു കല്ലുകളോ ഉപയോഗിച്ച് നിർമ്മിക്കുന്ന ചുമരിൻ മുകളിൽ ഓടു മേയുന്നു .ഓല മേയുന്നതു പോലെ .
കേരളത്തിൽ വിവിധ തരം ഓടിട്ട വീടുകൾ ഉണ്ട്
:- നാലുകെട്ട് വീട്
:- എട്ടുകെട്ട് വീട്
;- പതിനാറുകെട്ടുവീട്

## ആധുനിക വീടിന്റെ ഘടകങ്ങൾ

* കോലായി
* അടുക്കള
* ഭക്ഷണ മുറി
* കിടപ്പു മുറി

## വീട് നിർമ്മാണ രീതികൾ

* ഓല
* ഓടും ഇഷ്ടികയും ഉപയോഗിച്ച്
* കോൺക്രീറ്റ്

## പുറത്തേക്കുള്ള കണ്ണികൾ

* Housing  from *UCB Libraries GovPubs*

വർഗ്ഗം:വീട്
പടിവാതിൽ

thumb|കേരളത്തിലെ ഒരു പടിവാതിൽ
വീടുകളുടെ മുൻവശത്ത് മുറ്റത്തിനുമുൻപായി വയ്ക്കുന്ന വാതിലുകളാണ് **പടിവാതിൽ**. ഇന്ന് ഇരുമ്പുകൊണ്ടുനിർമ്മിച്ച വാതിലുകളാണ് ഉപയോഗിക്കുന്നത്. കേരളത്തിൽ പഴയ ഇല്ലങ്ങൾക്കെല്ലാം പടിവാതിലിന്റെകൂടെ മാളികയും പണിയുന്ന പതിവുണ്ടായിരുന്നു. ഇതിനെ പടിപ്പുരമാളിക എന്നാണ് പറഞ്ഞിരുന്നത്.

## ചിത്രശാല


Image:Garden Gate.JPG|A small but elegant gate to a meadow path.
Image:Pergamonmuseum Babylon Ischtar-Tor.jpg|Ishtar Gate is the oldest city gate in existence.
ചിത്രം:Entrance fort.jpg|താജ് മഹലിന്റെ പ്രധാന കവാടമായ ദർവാസ-ഇ റൌസ - ഗേറ്റ്വേ ടു താജ് മഹൽ
File:Chinese type gate from kerala.jpg|ചൈനീസ് വാസ്തു പ്രകാരം നിർമിച്ച ഒരു പടിവാതിൽ.


വർഗ്ഗം:വീട്
ഉധം സിങ്

ഒരു സ്വാതന്ത്ര്യസമര സേനാനി ആയിരുന്നു. **ഉധം സിങ്**  (**Udham Singh** ). (, Hindi: उधम सिंह्; ഡിസംബർ 26, 1899 &ndash; ജൂലൈ 31, 1940). അദ്ദേഹം ജനിച്ചത് ജമ്മുവിൽ ആണ്. ജനനനാമം ശേർ സിംഗ് എന്നായിരുന്നു. 1919 ലെ ജാലിയൻവാലാബാഗ് കൂട്ടക്കൊലയ്ക്ക് നേതൃത്വം നൽകിയ മൈക്കിൾ ഓ’ഡ്വിയറിനെ മാർച്ച് 1940-നു കൊലപ്പെടുത്തിയപേരിൽ ഇദ്ദേഹം അറിയപ്പെടുന്നു.

*രാം മൊഹമ്മദ് സിംഗ് ആസാദ്* എന്ന പേരിലും ഇദ്ദേഹം അറിയപ്പെടുന്നു. മതേതരത്തെ സൂചിപ്പിക്കുന്ന ഒരു പേരാണ് ഇത്.  അദ്ദേഹത്തിന്റെ സമയത്തെ സ്വാതന്ത്ര്യസമര സേനാനികളായിരുന്ന ചന്ദ്രശേഖർ ആസാദ്, രാജ് ഗുരു,ഭഗത് സിങ് ,  സുഖ് ദേവ് എന്നിവരുടെ പോലെ തന്നെ ഒരു യുവനേതാക്കളിൽ ഒരാളായിരുന്നു ഉധം സിംഗ്.

1899 ഡിസംബർ 26 ന് പഞ്ചാബിലെ സംഗ്രൂർ ജില്ലയിലെ സുനാമിൽ ഒരു പഞ്ചാബി കംബോജ് സിഖ് കർഷക കുടുംബത്തിൽ ഉദം സിംഗ് ജനിച്ചു. ചെറുപ്പത്തിലെ അമ്മ മരണപ്പെട്ടു. കുറച്ചു വർഷങ്ങൾക്കു ശേഷം അച്ചനും മരണമടഞ്ഞു. ജമ്മു ഗോത്രയിലെ (ഉപജാതി) കംബോജ് കുടുംബത്തിൽ പെട്ടയാളായിരുന്നു ഉധം സിങ്. ചരിത്രപരമായ രക്തസാക്ഷിത്വം വരിച്ചതിലൂടെ ഉധം കാംബോജുകളുടെ ധീര ക്ഷത്രിയ പാരമ്പര്യം ഉയർത്തിപ്പിടിച്ചു. പിതാവിന്റെ മരണശേഷം ഉധമിനെയും ജ്യേഷ്ഠൻ മുക്ത സിങ്ങിനെയും അമൃത്‌സറിലെ സെൻട്രൽ ഖൽസ ഓർഫനേജ് ഏറ്റെടുത്തു. അനാഥാലയത്തിൽ വെച്ചാണ് ഉധം സിംഗ് എന്ന പേര് സ്വീകരിച്ചത്. 1918-ൽ മെട്രിക്കുലേഷൻ പരീക്ഷ പാസായ അദ്ദേഹം 1919-ൽ അനാഥാലയം വിട്ടു. 

## അവലംബം

## പുറത്തേക്കുള്ള കണ്ണികൾ
* http://www.allaboutsikhs.com/martyrs/udham.htm 
* Shaheed Udham Singh  at www.sikh-history.com
* Sikh Martyrs - Shaheed Udham Singh  at www.searchsikhism.com
* Kamboj, Kamboja, Kambojas, Kamboh - Community, Society & Culture - KambojSociety.com at kambojsociety.com
* http://www.suscet.ac.in/Udham.php 
* http://www.revolutionarydemocracy.org/rdv2n2/singh.html
* Udham Singh  at www.stephen-stratford.co.uk
* All About Sikhism

വർഗ്ഗം:തൂക്കിലേറ്റപ്പെട്ട ഇന്ത്യൻ സ്വാതന്ത്ര്യസമരസേനാനികൾ‎
വർഗ്ഗം:1899-ൽ ജനിച്ചവർ
ഗൗളി (നക്ഷത്രരാശി)

**പല്ലി** എന്നറിയപ്പെടുന്ന ഈ നക്ഷത്രഗണം ഒക്ടോബറിലാണ് വടക്കുകിഴക്കു ദിശയിൽ കാണപ്പെടുന്നത്. NGC7243 എന്ന നക്ഷത്രസമൂഹം, IC5217 എന്ന ഗ്രഹനീഹാരിക എന്നിവ ഇതിന്റെ പശ്ചാത്തലത്തിൽ കാണാം. ഇത് വളരെ മങ്ങിയ ഒരു നക്ഷത്രരാശിയാണ്. ജ്യോതിശാസ്ത്രജ്ഞനായ ജൊഹാന്നസ് ഹെവേലിയസ് ആണ് ആദ്യമായി 1687-ൽ ഈ നക്ഷത്രരാശിയെ നിർവചിച്ചത്. ഇതിന്റെ ഏറ്റവും തിളക്കമുള്ള നക്ഷത്രങ്ങൾ ചേർന്ന് കാസിയോപ്പിയയുടേതിന് സമാനമായ ഒരു "W" ആകൃതി ഉണ്ടാക്കുന്നു. അതിനാൽ ഇതിനെ 'ലിറ്റിൽ കാസിയോപ്പിയ' എന്നും വിളിക്കുന്നു. വടക്കൻ ഖഗോളത്തിലെ ജായര, കാശ്യപി, മിരാൾ എന്നിവയ്ക്കിടയിലാണ് ഇത് സ്ഥിതിചെയ്യുന്നത്. ഇതിന്റെ വടക്കു ഭാഗത്തുള്ള നക്ഷത്രങ്ങൾ ക്ഷീരപഥത്തിൽ ഉൾപ്പെടുന്നു.

## സവിശേഷതകൾ
ശോഭയുള്ള താരാപഥങ്ങളോ ഗോളീയ താരവ്യൂഹങ്ങളോ ഇതിൽ ഇല്ല. NGC 7243 പോലെയുള്ള തുറന്ന താരവ്യൂഹളും  IC 5217 എന്ന ഗ്രഹ നീഹാരികയും കൂടാതെ കുറച്ച് ഇരട്ട നക്ഷത്രങ്ങളും മാത്രമാണുള്ളത്. BL ലാസർട്ടേ എന്ന ഒരു പ്രോട്ടോടൈപ്പിക് ബ്ലാസർ ഇതിലുണ്ട്. ഗൗളി രാശിയിൽ മെസ്സിയർ വസ്തുക്കളൊന്നും ഇല്ല.

## നക്ഷത്രങ്ങൾ
ഭൂമിയിൽ നിന്ന് 102 പ്രകാശവർഷം അകലെയുള്ള ആൽഫ ലാസെർട്ട ഒരു മുഖ്യധാരാനക്ഷത്രമാണ്. കാന്തിമാനം 3.8 ആയ ഇതിന്റെ സ്പെക്ട്രൽ തരം A1 V ആണ്. കൂടാതെ ഇത് ഒരു ഇരട്ടനക്ഷത്രം കൂടിയാണ്. ബീറ്റ ലാസെർട്ട വളരെ മങ്ങിയതാണ്. ഭൂമിയിൽ നിന്ന് 170 പ്രകാശവർഷം അകലെയുള്ള ഈ  മഞ്ഞ ഭീമന്റെ കാന്തിമാനം 4.4 ആണ്.

അഞ്ച് ഘടകങ്ങൾ അടങ്ങിയ ഒരു ബഹുനക്ഷത്രമാണ് റോ 47.

ADS 16402 ഗൗളി നക്ഷത്രരാശിയിലെ ഒരു ദ്വന്ദ്വനക്ഷത്രമാണ്. അതിനെ ചുറ്റുന്ന ഒരു ഗ്രഹം കണ്ടെത്തിയിട്ടുണ്ട്. വ്യാഴത്തിന്റെ വലിപ്പമുള്ള ഈ ഗ്രഹത്തിന് വളരെ കുറഞ്ഞ സാന്ദ്രതയാണുള്ളത്. ഏകദേശം കോർക്കിന് തുല്യമാണ് ഇതിന്റെ സാന്ദ്രത. HAT P-1 എന്നാണ് ഈ ഗ്രഹത്തിന്റെ പേര്.

EV ലാസെർട്ട ശക്തമായ കാന്തികക്ഷേത്രമുള്ള ഒരു ചുവപ്പുകുള്ളൻ നക്ഷത്രമാണ്. സൂര്യനിൽ നിന്നുള്ളതിനേക്കാൾ ആയിരക്കണക്കിന് മടങ്ങ് ശക്തമായ ജ്വാലകൾ പുറപ്പെടുവിക്കാൻ കഴിയുന്ന ഒരു ജ്വാലാനക്ഷത്രമാണിത്.

## വിദൂരാകാശവസ്തുക്കൾ
ഭൂമിയിൽ നിന്ന് 2500 പ്രകാശവർഷം അകലെയുള്ള ഒരു തുറന്ന താരവ്യൂഹമാണ് NGC 7243. ചെറിയ അമച്വർ ദൂരദർശിനി ഉപയോഗിച്ച് ഇതിനെ കാണാനാവുന്നതാണ്. ഇതിൽ ഏതാനും ഡസൻ "ചിതറിക്കിടക്കുന്ന" നക്ഷത്രങ്ങളുണ്ട്. ഏറ്റവും തിളക്കമുള്ള നക്ഷത്രത്തിന്റെ കാന്തിമാനം 8 ആണ്.

BL ലാസെർട്ട ഒരു BL ലാസെർട്ട വസ്തുക്കളുടെ പ്രോട്ടോടൈപ്പാണ്. അവ മങ്ങിയ ചരനക്ഷത്രങ്ങളായി കാണപ്പെടുന്നുവെങ്കിലും യഥാർത്ഥത്തിൽ ദീർഘവൃത്താകൃതിയിലുള്ള താരാപഥങ്ങളുടെ ചരസ്വഭാവമുളഅള ന്യൂക്ലിയസുകളാണ്. ക്വാസാറുകൾക്ക് സമാനമായ വസ്തുക്കളാണ് ഇവ. ഏതാനും ദിവസങ്ങൾക്കുള്ളിൽ ഇതിന്റെ കാന്തിമാനം 14നും 17നും ഇടയിൽ ക്രമരഹിതമായി വ്യത്യാസപ്പെടുന്നു.

## ചരിത്രം

ശ്രദ്ധിക്കപ്പെടുന്ന വിധത്തിൽ ശോഭയുള്ള നക്ഷത്രങ്ങളില്ലാതെ, ആകാശത്തിന്റെ ഒരു പ്രദേശത്ത് കേന്ദ്രീകരിച്ച ഈ നക്ഷത്രങ്ങളെ പുരാതന പാശ്ചാത്യ ജ്യോതിശാസ്ത്രജ്ഞർ ഒരു നക്ഷത്രരാശിയായി കണക്കാക്കിയിരുന്നില്ല. ജൊഹാന്നസ് ഹെവേലിയസ് 1687-ൽ ഈ നക്ഷത്രസമൂഹത്തെ സൃഷ്ടിച്ചു. മെഡിറ്ററേനിയൻ തീരത്ത് കാണപ്പെടുന്ന ഒരിനം ഗൗളിയുടെ പേരായ "സ്റ്റെലിയോ" (സ്റ്റെലിയോൺ) എന്നായിരുന്നു ഇതിന് ആദ്യം നൽകിയ പേര്.

## അവലംബം

വർഗ്ഗം:നക്ഷത്രരാശികൾ
മായാ-1 (കേബിൾ ശൃംഖല)

right
**മായാ-1** ഒരു സമുദ്രാന്തര വാർത്താവിനിമയ കേബിളാണ്. 2000-ലാണ് സേവനം തുടങ്ങിയത്. SDH,EDFA സാങ്കേതികതകൾ ഈ ശൃംഖലയിൽ ഉപയോഗിക്കുന്നു. 82.5 ഗിഗാ ബിറ്റ്സ് ശേഷിയുണ്ട്. ഈ സമുദ്രാനന്തര വാർത്താവിനിമയ കേബിളിന് 4,323 കിലോ മീറ്റർ (2,734 മൈൽ) ദൈർഘ്യമുണ്ട്.

## കടന്ന് പോകുന്ന പ്രദേശങ്ങൾ
7 പ്രദേശങ്ങളിലൂടെയാണ് കേബിൾ കടന്ന് പോകുന്നത്.
# ഹോളിവുഡ്, ഫ്ലോറിഡ, USA
# കാൻകുൻ, മെക്സിക്കോ
# ഹാഫ്-മൂൺ ബേ, ഗ്രാൻഡ് കേയ്മാൻ, കേയ്മാൻ ദ്വീപുകൾ
# പ്യുർട്ടോ കോർട്ടസ്, ഹോണ്ടുറാസ്
# പ്യുർട്ടോ ലിമോൺ, കോസ്റ്റാ റിക്കാ
# മരിയ ചിക്വിറ്റ, പനാമ
# Tolú, കൊളംബിയ

## പുറം കണ്ണികൾ
* മായാ-1 (കേബിൾ ശൃംഖല) 
* ICPC-Caribbean Region

വർഗ്ഗം:സമുദ്രാനന്തര വാർത്താവിനിമയ കേബിളുകൾ
മഷികം

ദക്ഷിണധ്രുവത്തിനടുത്തുള്ള നക്ഷത്രഗണമാണ് **മഷികം**. ഇരട്ട നക്ഷത്രങ്ങളായ ബീറ്റാമസ്, തീറ്റാമസ് എന്നിവയും ഗ്രഹനീഹാരികയായ NGC 5189, ഗ്ലോബുലാർ ക്ലസ്റ്ററായ NGC 4833,NGC 4372 എന്നിവയും ഇതിലുണ്ട്. കാന്തികമാനം 4 ഉള്ള രണ്ടു നക്ഷത്രങ്ങളെ ഇതിൽ കാണാം. ഭീമൻ നക്ഷത്രമായ വുൾഫ്റായെറ്റ് ഇതിലാണുള്ളത്. മേയ് മാസത്തിലാണ് ഇതു വ്യക്തമായി കാണാൻ കഴിയുക.
## പുറം കണ്ണികൾ

* The Deep Photographic Guide to the Constellations: Musca
* The clickable Musca
* Starry Night Photography: Musca

വർഗ്ഗം:നക്ഷത്രരാശികൾ
സമാന്തരികം (നക്ഷത്രരാശി)

ജൂലൈ മാസത്തിൽ തെക്കുദിശയിൽ കാണപ്പെടുന്ന നക്ഷത്രഗണമാണിത്. NGC 6152,NGC 6067, NGC 6087, NGC 6167 എന്നീ നക്ഷത്രസമൂഹങ്ങൾ ഇതിലുണ്ട്. ഒരു ചര നക്ഷത്രവും മൂന്ന് ഇരട്ട നക്ഷത്രങ്ങളും ഇതിൽ കാണാം. ഒരു ഗ്രഹനീഹാരികയും സമാന്തരികത്തിന്റെ പശ്ചാത്തലത്തിൽ സ്ഥിതിചെയ്യുന്നു.

വർഗ്ഗം:നക്ഷത്രരാശികൾ
അറബിപക്ഷി

ഫീനീക്സ് എന്ന അറബിപക്ഷിയുടെ പേരുള്ള നക്ഷത്രഗണമാണിത്. തെക്കൻ ചക്രവാളത്തിലാണ് ഇതിനെ കാണാൻ കഴിയുന്നത്. 2.3 കാന്തികമാനമുള്ള അൻകാ എന്ന നക്ഷത്രം ഇതിലെ പ്രധാനപ്പെട്ട നക്ഷത്രമാണ്. നവംബറിലാണ് ഇത് കാണാൻ കഴിയുക. അചെനാർ, ഫോമൽഹോട്ട് എന്നീ നക്ഷത്രങ്ങളുടെ ഇടയിലാണിത്.

വർഗ്ഗം:നക്ഷത്രരാശികൾ
വടക്കുനോക്കിയന്ത്രം (നക്ഷത്രരാശി)

**വടക്കുനോക്കിയന്ത്രം** എന്നറിയപ്പെടുന്ന ഈ നക്ഷത്രഗണം തെക്കൻ ചക്രവാളത്തിലാണ് സ്ഥിതിചെയ്യുന്നത്. ഇത് മാർച്ച് മാസത്തിലാണ് കാണപ്പെടുക. ആകാശഗംഗയുടെ ഒരറ്റത്താണ് ഇത് നിലകൊള്ളുന്നത്. മങ്ങിയ നക്ഷത്രങ്ങളാണ് ഏറെയും

വർഗ്ഗം:നക്ഷത്രരാശികൾ
സൂക്ഷ്മദർശിനി (നക്ഷത്രരാശി)

പേരുപോലെതന്നെ സൂക്ഷ്മദർശിനി എന്നാണ് ഇത് അറിയപ്പെടുന്നത്. 4.7 കാന്തികമാനം ഉള്ള നക്ഷത്രങ്ങൾ ഇതിലുണ്ട്. സെപ്തംബറിൽ ഇതിനെ തെക്കൻചക്രവാളത്തിൽ കാണാം.

വർഗ്ഗം:നക്ഷത്രരാശികൾ
ഉമയനല്ലൂർ സുബ്രഹ്മണ്യസ്വാമി ക്ഷേത്രം

കേരളത്തിലെ പ്രധാനപ്പെട്ട ബാലസുബ്രഹ്മണ്യക്ഷേത്രങ്ങളിൽ ഒന്നാണ് കൊല്ലം ജില്ലയിലെ **ഉമയനല്ലൂർ ശ്രീബാലസുബ്രഹ്മണ്യസ്വാമിക്ഷേത്രം**. പഴനി കഴിഞ്ഞാൽ പടിഞ്ഞാറോട്ട് ദർശനമുള്ള ബാലസുബ്രഹ്മണ്യക്ഷേത്രമാണിത്. രണ്ടായിരത്തിലധികം വർഷം പഴക്കമുള്ള ഈ ക്ഷേത്രത്തിൽ 8-ാം നൂറ്റാണ്ടിന്റെ അവസാനത്തിലായിരുന്നു ജഗദ്ഗുരു ശങ്കരാചാര്യസ്വാമികൾ ബാലസുബ്രഹ്മണ്യ പ്രതിഷ്ഠ നടത്തിയത്. ശങ്കരാചാര്യർ പ്രതിഷ്ഠ നടത്തിയതിനാൽ പണ്ടുകാലം മുതൽക്കേ ക്ഷേത്രം പ്രസിദ്ധമാണ്. ഉമയനല്ലൂർ എന്ന സ്ഥലനാമംതന്നെ ഉമയനന്റെ വാസസ്ഥലം ആയതിനാലാണ് ഉണ്ടായത്. (ഉമയ-നന്റ-ഊർ ഉമയനല്ലൂർ ആകുകയായിരുന്നു. ഉമയനൻ സുബ്രഹ്മണ്യനാണ്.)
## ആനവാൽപിടി
ഭാരതത്തിലെ മറ്റൊരു ക്ഷേത്രത്തിലും ഇല്ലാത്ത ഒരു ആചാരമാണ് ആനവാൽപിടി. ആദ്യമായി കേൾക്കുന്നവർക്ക് അത്ഭുതം തോന്നാമെങ്കിലും ഈ ക്ഷേത്രത്തിലെ പുരാതനവും സവിശേഷവുമായ ഒരു ആചാരമാണിത്. സുബ്രഹ്മണ്യന്റെയും ഗണപതിയുടെയും ബാല്യകാലവിനോദങ്ങളെ ആദരപൂർവ്വം അനുസ്മരിപ്പിക്കുന്ന ഒരു അത്യപൂർവ്വ ചടങ്ങാണ്. ഗണപതിയുടെ കൊമ്പിലും വാലിലും പിടിച്ചുകളിക്കുക ബാലസുബ്രഹ്മണ്യന്റെ പതിവ് ശീലമായിരുന്നു. അതിനെ അനുസ്മരിപ്പിക്കുന്നതിനായി അശ്വതി തിരുനാൾ ദിവസം രാവിലെ എഴുന്നെള്ളത്ത് കഴിഞ്ഞ് (ഉദ്ദേശം 11 മണി കഴിഞ്ഞ്) ആനയെ നൈവേദ്യം നൽകിയശേഷം ആനക്കൊട്ടിലിൽ കൊണ്ടുവന്ന് ശ്രീകോവിലിന് അഭിമുഖമായി തൊഴുത് ശംഖുവിളിപ്പിച്ചതിനുശേഷം തിരിഞ്ഞു വിശാലമായ മൈതാനത്തിലൂടെ ഓടിക്കുകയും ഈ സമയം ഭക്തജനങ്ങൾ ആനയുടെ വാലിൽ തൊട്ടുവന്ദിക്കുകയും വാലിൽപിടിച്ചുകൊണ്ട് പിറകേ ഓടുകയും ചെയ്യുന്നു. വളരെ ഭക്തിനിർഭരവും രസകരവും അത്യപൂർവ്വവുമായ ആചാരമാണിത്. 
## നെടുംകുതിരയെടുപ്പ്
ഉമയനല്ലൂർ ഏലായുടെ അഞ്ചുകരകളിൽവെച്ച് കെട്ടുന്ന നെടുംകുതിരകളെ തോളിലേറ്റി ഏലായുടെ മധ്യഭാഗത്തുള്ള വള്ളിയമ്പലത്തിൽ കൊണ്ടുവരുന്നു. അവിടെനിന്നും ക്ഷേത്രത്തിലേക്ക് തോളിലേറ്റി കൊണ്ടുപോകുന്നു. ഏകദേശം 4 കിലോമീറ്ററുകളോളം ഓരോ കുതിരയേയും തോളിലേറ്റി കൊണ്ടുവരുന്ന കാഴ്ച അതിമനോഹരമാണ്. 
വടക്കുംകര കിഴക്ക്, തെക്കുംകര, താഴത്ത്-ആയിരംതെങ്ങ്, പിണയ്ക്കൽ, വടക്കുംകര പടിഞ്ഞാറ്, നടുവിലക്കര എന്നീ 6 കരകൾ ഉൾപ്പെട്ട പ്രദേശങ്ങളിലെ ജനങ്ങളാണ് ക്ഷേത്രത്തിലെ ഉത്സവം നടത്തുന്നത്.വ്രതം നോറ്റ് നെടുംകുതിര നേർച്ചയായു എടുക്കുന്നത് പരിപാവനമാണ്‌.

വർഗ്ഗം:കൊല്ലം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ സുബ്രഹ്മണ്യസ്വാമിക്ഷേത്രങ്ങൾ
മരം കയറി കംഗാരു

സാധാരണ കംഗാരുക്കളിൽ നിന്നും വ്യത്യസ്തമായി ജീവിതത്തിൽ ഏറിയ പങ്കും മരങ്ങളിൽ കഴിയുന്ന ഒരിനം മൃഗമാണ് **മരം കയറി കംഗാരു.** (Tree-kangaroos). നൂഗിനിയായിലെ  മഴക്കാടുകളിലും ഓസ്ട്രേലിയായിലെ വടക്കു കിഴക്കൂ ഭാഗങ്ങളിലും കാണപ്പെടുന്ന ഇവയെ മരം കയറാൻ സഹായിക്കുന്നത് കാലിലുള്ള നീണ്ടു കൂർത്ത നഖങ്ങളാണ്. മരങ്ങളിൽ ഒരോ കാലുകൾ മുന്നോട്ടു വച്ചു നീങ്ങാനും ഈ ജീവികൾക്ക് കഴിയും. 

## അവലംബം

## പുറത്തേക്കുള്ള കണ്ണികൾ

*ARKive - images of the Goodfellow's tree kangaroo ''(Dendrolagus goodfellowi)'' 
*Tree Kangaroo Conservation Program at Woodland Park Zoo - http://www.zoo.org/conservation/treeroo.html 

വർഗ്ഗം:സഞ്ചിമൃഗങ്ങൾ
അർദ്ധായുസ്സ്

വിഘടനമോ ദ്രവീകരണമോ സംഭവിക്കുന്ന ഒരു വസ്തുവിന്റെ പിണ്ഡം അതിന്റെ പകുതിയാകാൻ എടുക്കുന്ന സമയത്തെയാണ് അർദ്ധായുസ്സ് എന്നു പറയുന്നത്. റേഡിയോ ആക്തിവതയിലാണ് ഇത് കൂടുതലായും ഉപയോഗിച്ചിട്ടുള്ളത്. ഒരു റേഡിയോ ആക്റ്റീവ് വസ്തുവിന്റെ പിണ്ഡം അതിന്റെ പകുതിയാകാനെടുക്കുന്ന സമയമാണ് അവിടെ അർദ്ധായുസ്സായി എടുക്കുന്നത്. രസതന്ത്രത്തിൽ രാസപ്രവർത്തനങ്ങളിലേർപ്പെടുന്ന അഭികാരകങ്ങളുടെ പിണ്ഡം കുറയുന്ന നിരക്കിനെ സൂചിപ്പിക്കാനും ഇത് ഉപയോഗിക്കാറുണ്ട്. ഇലക്ട്രോണിക്സിൽ പ്രതിരോധ-കപ്പാസിറ്റർ പരിപഥങ്ങളിലും പ്രതിരോധ-ഇൻഡക്റ്റൻസ് പരിപഥങ്ങളിലും അതിലൂടെ ഒഴുകുന്ന വൈദ്യുതപ്രവാഹത്തിന്റെ തീവ്രതയുടെ വ്യതിയാനത്തെ സൂചിപ്പിക്കാനും അർദ്ധായുസ്സ് എന്ന സൂചകം ഉപയോഗിക്കാറുണ്ട്.

## ഗണിതരൂപം

റേഡിയോ ആക്റ്റിവിറ്റിയിൽ അർദ്ധായുസ്സ് സൂചിപ്പിക്കുന്ന സമവാക്യങ്ങൾ

:N_t = N_0 \left(\frac {1}{2}\right)^{t/t_{\frac{1}{2}}}

ഇതിൽ t_{1/2} എന്നതാണ് അർദ്ധായുസ്സ് 
Nt എന്നത് t സമയത്തിലുള്ള റേഡിയോ ആക്റ്റീവ് ന്യൂക്ലിയസ്സുകളുടെ എണ്ണവും N0 എന്നത് തുടക്കത്തിൽ ഉണ്ടായിരുന്ന റേഡിയോ ആക്റ്റീവ് ന്യൂക്ലിയസ്സുകളുടെ എണ്ണവും ആണ്.

വർഗ്ഗം:റേഡിയോ ആക്റ്റിവിറ്റി
വർഗ്ഗം:രസതന്ത്രം
ശങ്കരനാഥ ജ്യോത്സ്യർ

*ലാഹോർ സിംഹം* എന്നറിയപ്പെടുന്ന പഞ്ചാബിലെ റാണാ രഞ്ജിത്ത് സിംഹിന്റെ മുഖ്യഉപദേഷ്ടാവും പ്രധാനമന്ത്രിയുമായിരുന്ന മലയാളിയാണ് **ശങ്കരനാഥ** **ജ്യോത്സ്യർ**. (1790 -1859) വങ്ങാട്ട് തറവാട്ടിലെ അംഗമായ അദ്ദേഹം പ്രഗല്ഭനായ ഭരണതന്ത്രജ്ഞനായിരുന്നു. തിരുവിതാംകൂർ മഹാരാജാവ് സ്വാതിതിരുനാളിന്റെ ക്ഷണമനുസരിച്ച് സദർകോടതി ജഡ്ജി, കൊട്ടാരത്തിൽ ചൌസദാരി കമ്മീഷണർ എന്നീ നിലകളിലും ഉന്നതപദവികൾ അലങ്കരിച്ച വ്യക്തിയാണ് ശങ്കരനാഥ ജ്യോത്സർ.

## ജീവിതരേഖ
കണ്ണൂർ ജില്ലയിലെ കരിവെള്ളൂരിൽ സാമന്തകുടുംബമായ വങ്ങാട്ട് മഠത്തിൽ മലയാള വർഷം 965 മിഥുനമാസം 32-ആം തീയതി(1790 ജൂലൈ 16) ജനിച്ചു.അമ്മ വങ്ങാട്ട് മഠത്തിൽ പാർവ്വതി പിളളയാതിരി.അച്ഛൻ പട്ടൊടം ഇല്ലത്ത് അഗ്നിശർമ്മൻ നമ്പൂതിരി. പലിയേരി എഴുത്തച്ഛനായിരുന്നു ഇദ്ദേഹത്തിന്റെ ഗുരു. 

തീർത്ഥാടനത്തിനായി കാശിയിലെക്ക് തിരിച്ച ശങ്കരൻ വഴിയിൽ വരാഹാചാര്യൻ എന്ന യതിവര്യനെ പരിചയപ്പെടുകയും ശിഷ്യത്വം സ്വീകരിക്കുകയും ചെയ്തു. അദ്ദേഹത്തിൽ നിന്നും ധർമശാസ്ത്രം,മന്ത്രശാസ്ത്രം,പക്ഷിശാസ്ത്രം,വേദാന്തം എന്നിവ സ്വയത്തമാക്കി.തുടർന്ന് പുണ്യനഗരമായ കാഞ്ചീപുരത്ത് എത്തി.പ്രസിദ്ധമായ കാമാക്ഷി ക്ഷേത്രത്തിൽ ഒരു മണ്ഡലക്കാലം ഭജനമിരുന്നു.അവിടുത്തെ പാലാർ നദിയിൽ കുളിച്ചുകൊണ്ടിരിക്കെ ലഭിച്ച ശ്രീ കാമാക്ഷി ദേവിയുടെ വിഗ്രഹത്തെ കരിവെള്ളൂർ വങ്ങാട്ട് മഠത്തിനു സമീപം ഒരു ക്ഷേത്രം നിർമിച്ചു പ്രതിഷ്ഠിച്ചു.തുടർന്ന് കാശിയിലെത്തിയ ശങ്കരൻ അവിടെ മണികർണികാ ഘട്ടിൽ ഒരു സത്രം പണിയിച്ചു. അത് ജോഷിഘട്ട് എന്ന പേരിൽ ഇന്നും അറിയപ്പെടുന്നു. ഹിമാലയസാനുവിലെ കൊട്ടകാംഗ്രയിലെ  രാജാവായ ശ്യാം ശേർശന്ദ്  ആസ്ഥാനപണ്ഡിതനായി ഇദ്ദേഹത്തെ നിയമിച്ചു.

ലാഹോർ സിംഹമെന്നറിയപ്പെടുന്ന പഞ്ചാബ് രാജാവ് ശങ്കരന്റെ കഴിവുകൾ മനസ്സിലാക്കി ശ്യാം  ശേർശന്ദിൽ  നിന്നും രാജധാനിയിലേക്ക് ക്ഷണിച്ചു അധ്യാത്മവിദ്യാ ഉപദേഷ്ടാവും മന്ത്രിയുമാക്കി.ഗവർണർ ജനറൽ വില്യം ബെന്റിക് പ്രഭു *ഉത്തമപുരുഷ് നിർമ്മലബുദ്ധ് ജൊഷി ശങ്കരനാഥ് ദി സ്പിരിച്വൽ അഡ്വൈസർ ഒഫ് ഹിസ് ഹൈനസ് രഞ്ജിത് സിംഹ് ദി ലയൺ ഒഫ് ലാഹോർ* എന്ന വിശേഷണം നൽകി. 

അദ്ദേഹത്തിന്റെ കഴിവുകൾ മനസ്സിലാക്കിയ സ്വാതി തിരുനാൾ മഹാരാജാവ് അദ്ദേഹത്തെ 1844-ൽ തിരുവിതാംകൂറിലേക്ക് ക്ഷണിക്കുകയും സദർ കോടതിയിലെ  ജഡ്ജിയായി നിയമിച്ചു. തുടർന്ന് കൊട്ടാരം ഫൗസദാരി കമ്മീഷണരായി. പാലക്കാട് ജില്ലയിലെ വടക്കഞ്ചേരിയിൽ ഒരു കാമാക്ഷി ക്ഷേത്രവും സത്രവും പണിയിച്ചു.

കൊല്ലവർഷം 1034 തുലാം മാസം 28-ആം തീയതി ( 1859-ൽ) അന്തരിച്ചു.

## കൃതികൾ
*ജ്ഞാനവാസിഷ്ഠം
*ദേവീഭാഗവതഭാഷ്യം
*നാമഭാഷ്യം
*കാശീഖണ്ഡം
*ഗൌരീതന്ത്രം

## അവലംബം

വർഗ്ഗം:1790-ൽ ജനിച്ചവർ
വർഗ്ഗം: 1859-ൽ മരിച്ചവർ
വർഗ്ഗം:ജൂലൈ 16-ന് ജനിച്ചവർ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
തിരുവമ്പാടി (വിവക്ഷകൾ)

*തിരുവമ്പാടി ക്ഷേത്രം - തൃശ്ശൂർ ജില്ലയിലെ ഒരു പ്രധാന ക്ഷേത്രം
*തിരുവമ്പാടി - കോഴിക്കോട് ജില്ലയിലെ ഒരു പട്ടണം.
ഭ്രമരം (ചലച്ചിത്രം)

ബ്ലെസ്സി സം‌വിധാനം ചെയ്ത് 2009 ജൂൺ 25-ന്‌  തിയേറ്ററുകളിൽ എത്തിയ ഒരു മലയാളചലച്ചിത്രമാണ്‌ ***ഭ്രമരം***. മോഹൻലാൽ പ്രധാന കഥാപാത്രമായ ശിവൻ കുട്ടിയെ അവതരിപ്പിച്ചിരിക്കുന്ന ഈ ചിത്രത്തിന്റെ കഥയും തിരക്കഥയും നിർവഹിച്ചിരിക്കുന്നത് ബ്ലെസ്സി തന്നെയാണ്‌. ഭൂമിക ചൗള, സുരേഷ് മേനോൻ, മുരളി ഗോപി, ലക്ഷ്മി ഗോപാലസ്വാമി, ബേബി നിവേദിത തുടങ്ങിയവരും ഈ ചിത്രത്തിൽ അഭിനയിച്ചിരിക്കുന്നു. അനിൽ പനച്ചൂരാൻ എഴുതിയ ഗാനങ്ങൾക്ക് മോഹൻ സിതാരയാണ് സംഗീതസം‌വിധാനം നിർവ്വഹിച്ചിരിക്കുന്നു. യൗവൻ എന്റർറ്റെയ്ൻമെന്റിന്റെ ബാനറിൽ രാജു മല്യാത്തും എ.ആർ. സുൾഫീക്കറും ചേർന്നാണ് നിർമ്മാണം നിർവ്വഹിച്ചിരിക്കുന്നത്.

## കഥ
ഒരു ഷെയർ ബ്രോക്കറായ ഉണ്ണിയുടെയും അദ്ദേഹത്തിന്റെ അടുത്ത സുഹൃത്തായ ഡോക്ടർ അലക്സിന്റെയും ജീവിതത്തിലേക്ക് ഹൈറേഞ്ചിൽ ജീപ്പ് ഡ്രൈവറായ ജോസ് കടന്നു വരുന്നു. എന്നാൽ അയാൾ ജോസ് അല്ലെന്നും, മറിച്ച് സ്കൂളിൽ വെച്ച് തങ്ങൾ ചെയ്ത കുറ്റത്തിനു പ്രതിയാക്കപ്പെട്ട് ജയിൽ ശിക്ഷ അനുഭവിച്ച ശിവൻ കുട്ടി ആണെന്നും അവർ മനസ്സിലാക്കുന്നു. ഭാര്യയും മകളും ഉപേക്ഷിച്ച ശിവൻ കുട്ടി, തന്റെ നിരപരാധിത്വം തെളിയിക്കാനായി ഉണ്ണിയെയും അലക്സിനെയും പുളിച്ചോല എന്ന സ്ഥലത്തേക്ക് കൊണ്ടു പോകുന്നു. ആ യാത്രയും തുടർന്നുള്ള സംഭവവികാസങ്ങളുമാണ് ചിത്രത്തിന്റെ പ്രമേയം.

## അഭിനേതാക്കൾ
## ഗാനങ്ങൾ
അനിൽ പനച്ചൂരാന്റെ വരികൾക്ക് മോഹൻ സിതാരയാണ് ഈണം പകർന്നിരിക്കുന്നത്.

## സ്വീകരണം
മോഹൻലാലിന്റെ അഭിനയമികവ് ഈ ചിത്രത്തിൽ അഭിനന്ദനീയർഹമാണ്. ഭ്രമരം എന്ന ചിത്രത്തിലൂടെ മോഹൻലാൽ തന്റെ അഭിനയമികവ് ഒരിക്കൽക്കൂടി തെളിയിച്ചിരിക്കുകയാണ്. 11 കോടിയിലധികം കളക്ഷൻ ഈ ചിത്രം നേടി.

## പുരസ്കാരങ്ങൾ
**[[കേരളസംസ്ഥാന ചലച്ചിത്രപുരസ്കാരം]]**
* മികച്ച  ബാലതാരം - ബേബി നിവേദിത

**[[ഏഷ്യാനെറ്റ് ചലച്ചിത്രപുരസ്കാരം]]**
* മികച്ച നടനുള്ള അവാർഡ് - മോഹൻലാൽ
* മികച്ച ഛായാഗ്രാഹകൻ - അജയ് വിൻസന്റ്
* മികച്ച  ബാലതാരം - ബേബി നിവേദിത 
* മികച്ച എഡിറ്റിങ്ങ് - വിജയ് ശങ്കർ

**ആനുവൽ മലയാളം മൂവി അവാർഡ്സ് (അമ്മ)**
* മികച്ച കലാമൂല്യമുള്ള ചിത്രം
* മികച്ച നടൻ - മോഹൻലാൽ
* മികച്ച ഛായാഗ്രാഹകൻ - അജയൻ വിൻ‍സെന്റ്
* മികച്ച പശ്ചാത്തലസംഗീതം - മോഹൻ സിതാര
* മികച്ച ബാലതാരം - ബേബി നിവേദിത

**[[അമൃത ടി.വി.|അമൃത]] [[മാതൃഭൂമി]] ചലച്ചിത്രപുരസ്കാരം**
* മികച്ച ഛായാഗ്രാഹകൻ - അജയൻ വിൻ‍സെന്റ്

**സംസ്ഥാന ഫിലിം ക്രിട്ടിക്സ് അവാർഡ്**
* മികച്ച ബാലതാരം - ബേബി നിവേദിത
**[[വനിതാ]] ഫിലിം അവാർഡ്സ്**
* മികച്ച നടൻ - മോഹൻലാൽ
* മികച്ച ഛായാഗ്രാഹകൻ - അജയൻ വിൻ‍സെന്റ്

**[[കൈരളി ടി.വി.]] - വേൾഡ് മലയാളി കൗൺസിൽ ഫിലിം അവാർഡ്**
* മികച്ച നടൻ - മോഹൻലാൽ

**ഫെഡറേഷൻ ഫിലിം സൊസൈറ്റീസ്**
* പ്രത്യേക ജൂറി അവാർഡ് (സംവിധാനം) - ബ്ലെസ്സി

## പുറത്തേക്കുള്ള കണ്ണികൾ
* 
* ''ഭ്രമരം''  – മലയാളസംഗീതം.ഇൻഫോ
* ഔദ്യോഗിക സൈറ്റ് 

## അവലംബം


വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
അജയ് ഭട്ട്

കമ്പ്യൂട്ടർ ശാസ്ത്രജ്ഞരിൽ പ്രമുഖനും യൂണിവേഴ്സൽ സീരിയൽ ബസിന്റെ ഉപജ്ഞാതാക്കളിലൊരാളുമാണ്‌ **അജയ് ഭട്ട്**. യു,എസ്.ബി. കൂടാതെ ആക്സിലറേറ്റഡ് ഗ്രാഫിക്സ് പോർട്ട്, പി.സി.ഐ. എക്സ്പ്രസ്, പ്ലാറ്റ്ഫോം പവർ മാനേജ്മെന്റ് ആർക്കിടെക്‌ചർ, ചിപ്പ് എൻഹാൻസ്മെന്റുകൾ എന്നിവയും അജയ് ഭട്ടിന്റെ സംഭാവനകളായുണ്ട്. ചിപ്പ്സെറ്റ് രംഗത്തെ പ്രധാനിയായ ഇന്റെലിൽ പ്രവർത്തിക്കുന്ന അജയ് , കമ്പനിയുടെ പരസ്യങ്ങളിലും അഭിനയിച്ചിട്ടുണ്ട്.
## മുൻകാലജീവിതം
ഇന്ത്യയിലെ മഹാരാജ സയാജിറാവു യൂണിവേഴ്സിറ്റി ഓഫ് ബറോഡയിൽ നിന്ന് ബിരുദം പൂർത്തിയാക്കിയ ശേഷം, അജയ് വി. ഭട്ട് യുണൈറ്റഡ് സ്റ്റേറ്റ്സിലെ സിറ്റി യൂണിവേഴ്സിറ്റി ഓഫ് ന്യൂയോർക്കിൽ നിന്ന് ബിരുദാനന്തര ബിരുദം നേടി.
## കരിയർ
ഫോൾസോമിലെ ചിപ്‌സെറ്റ് ആർക്കിടെക്ചർ ടീമിൽ സീനിയർ സ്റ്റാഫ് ആർക്കിടെക്റ്റായി 1990-ൽ ഭട്ട് ഇന്റലിൽ ചേർന്നു. നൂറ്റിമുപ്പത്തിരണ്ട് യു.എസ്., അന്തർദേശീയ പേറ്റന്റുകൾ അദ്ദേഹത്തിന് ഉണ്ട്, കൂടാതെ മറ്റു പലതും ഫയലിംഗിന്റെ വിവിധ ഘട്ടങ്ങളിലാണ്. 1998, 2003, 2004 വർഷങ്ങളിൽ, യുണൈറ്റഡ് സ്റ്റേറ്റ്സിലെയും ഏഷ്യയിലെയും പ്രമുഖ സർവകലാശാലകളിൽ ഒരു വിശിഷ്ട പ്രഭാഷണ പരമ്പരയിൽ പങ്കെടുക്കാൻ ഭട്ട് നാമനിർദ്ദേശം ചെയ്യപ്പെട്ടു. 2002-ൽ പിസിഐ എക്സ്പ്രസ് സ്പെസിഫിക്കേഷൻ ഡെവലപ്‌മെന്റിലെ സംഭാവനയ്ക്ക് അച്ചീവ്‌മെന്റ് ഇൻ എക്‌സലൻസ് അവാർഡ് ലഭിച്ചു.

പ്ലാറ്റ്‌ഫോമിനും ഐ/ഒ(I/O) ഇന്റർകണക്‌ട് ദിശകൾ കണ്ടെത്തുകയും ചെയ്ത ഇന്റലിന്റെ ചീഫ് ഐ/ഒ ആർക്കിടെക്റ്റ്, അടുത്ത തലമുറയിലെ ക്ലയന്റ് പ്ലാറ്റ്‌ഫോം ആർക്കിടെക്ചറിന്റെ ഡെഫനിക്ഷനും വികസനത്തിനും ഭട്ട് നേതൃത്വം നൽകുന്നു.

2009 ഒക്‌ടോബർ 9 ലെ ലേറ്റ് നൈറ്റ് വെറൈറ്റി/ടോക്ക് ഷോ ദി ടുനൈറ്റ് ഷോ വിത്ത് കോനൻ ഒബ്രിയന്റെ എപ്പിസോഡിൽ ഇന്റലിന്റെ "റോക്ക്സ്റ്റാർ" പരസ്യങ്ങളെ പാരഡി ചെയ്യുന്ന ഒരു കോമഡി സ്കെച്ച് ഉൾപ്പെടുത്തിയിട്ടുണ്ട്. ജിക്യൂ(GQ) ഇന്ത്യയുടെ 2010 ജൂലൈ ലക്കത്തിൽ അജയ് ഭട്ട് "ഏറ്റവും സ്വാധീനമുള്ള 50 ആഗോള ഇന്ത്യക്കാരിൽ ഒരാളായി മാറി!"

നടൻ സുനിൽ നർക്കർ അവതരിപ്പിച്ച 2009-ലെ ഇന്റൽ ടെലിവിഷൻ പരസ്യമാണ് ഭട്ടിനെ കൂടുതൽ ശ്രദ്ധ നേടിക്കൊടുത്തത്.

## അവലംബം


വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:1952-ൽ ജനിച്ചവർ
പ്രാവിൻപൊത്ത് തത്വം

ലഘുചിത്രം|വലത്ത്‌|ഈ തത്ത്വത്തിന്റെ പേരിനുള്ള പ്രചോദനം: ഇവിടെ  ഉം  ആണ്‌, അതായത് ഏതെങ്കിലും പൊത്തിൽ ഒന്നിൽകൂടുതൽ പ്രാവുകൾ ഉണ്ടായിരിക്കും.
ഗണിതത്തിൽ ഉപയോഗിക്കപ്പെടുന്ന ഒരു തത്ത്വമാണ്‌ **പ്രാവിൻപൊത്ത് തത്ത്വം** (**Pigeonhole principle**), മൂന്ന് കുട്ടികളുള്ള ഒരു കുടുബത്തിലെ രണ്ട് കുട്ടികൾ ഒരേ ലിംഗത്തിൽപെട്ടവരായിരിക്കും എന്നപോലെയുള്ളവയെ ഉദാഹരണമാക്കിയുള്ളതാണ്‌ ഈ തത്ത്വം. n, m എന്നീ രണ്ട് എണ്ണൽ സംഖ്യകൾ തന്നിരിക്കുന്നു, n > m  ഉം ആണ്‌ (അതായത് n എന്നത് m നേക്കാൾ വലുതാണ്‌), n എണ്ണം പ്രാവുകളെ m പൊത്തുകളിലാക്കുകയാണെങ്കിൽ ഒരു പൊത്തിലെങ്കിലും ഒന്നിൽ കൂടുതൽ പ്രാവുകളുണ്ടായിരിക്കും എന്നാണ്‌ ഇത് പ്രതിപാദിക്കുന്നത്. മറ്റൊരുവിധത്തിൽ പറഞ്ഞാൽ m പൊത്തുകളിൽ ഒരോന്നിനെ വെക്കുകയാണെങ്കിൽ പരമാവധി m എണ്ണത്തെ വെക്കുവാൻ സാധിക്കും, വീണ്ടും ഒരെണ്ണത്തെ കൂടി വെക്കണമെങ്കിൽ നിലവിൽ ഉപയോഗിക്കപ്പെട്ട ഏതെങ്കിലും പൊത്തിൽ തന്നെ വെക്കേണ്ടി വരും, ഇവിടെ m എന്നത് നിർണ്ണയിക്കപ്പെടാവുന്നതായിരിക്കും.

വർഗ്ഗം:ഗണിതം
ഐ.ആർ.ടി.സി.

ഇന്റഗ്രേറ്റഡ് റൂറൽ ടെക്നോളജി സെന്റർ (IRTC)  എന്ന ഗവേഷണസ്ഥാപനം 1987 ൽ  പാലക്കാട് മുണ്ടൂരിൽ പ്രവർത്തനം ആരംഭിച്ചു. കേരള ശാസ്ത്രസാഹിത്യ പരിഷത്ത് ആണ് ഇത് സ്ഥാപിച്ചത്. വിവിധ സാങ്കേതികവിദ്യകളെ സാധാരണ ജനങ്ങൾക്ക് ഉപയോഗപ്രദമായ രീതിയിൽ മാറ്റിത്തീർക്കുക എന്നതാണ് ഇതിന്റെ ലക്ഷ്യം. 1987 നവംബർ 22 ന് ഇതിന്റെ പ്രവർത്തനം ആരംഭിച്ചു. മദിരാശി സർവ്വകലാശാല വൈസ് ചാൻസ്‌ലർ പ്രൊഫ. കെ.സുന്ദരേശനാണ് ഉദ്ഘാടനം നിർവഹിച്ചത്. പ്രൊഫ. കെ.വിശ്വനാഥനായിരുന്നു ആദ്യത്തെ ഡയരക്ടർ. 

പരിഷത്ത് ഉത്പന്നങ്ങളായ ചൂടാറാപ്പെട്ടി, സമത സോപ്പ്, തുടങ്ങിയവ ഇവിടെ വികസിപ്പിച്ചവയാണ്. പരിഷത്ത് പ്രൊഡക്ഷൻ സെന്ററിലാണ് ഇവ ഉല്പാദിപ്പിക്കുന്നത്.

LED തെരുവു വിളക്കുകൾ, മീൻവല്ലം ചെറുകിട ജലവൈദ്യുത പദ്ധതി തുടങ്ങിയ മറ്റു പ്രൊജക്റ്റുകളും ഇവിടെ നടക്കുന്നു.

## ചരിത്രം
കേരള ശാസ്ത്രസാഹിത്യ പരിഷത്ത് എന്ന സംഘടനയാണ് ഐആർടിസി (സംയോജിത ഗ്രാമീണ സാങ്കേതിക വിദ്യാ കേന്ദ്രം-IRTC- Integrated Rural Technology Center) സ്ഥാപിച്ചത്. പരിഷത്തിന്റെ വിവിധ രംഗങ്ങളിലെ പ്രവ‍ർത്തനങ്ങളിലൂടെ ജനങ്ങൾക്കിടയിൽനിന്ന് ഉയർന്നുവന്ന പ്രശ്നങ്ങൾക്ക് പരിഹാരമായി ഒരു ബദൽ വികസന മാതൃക സൃഷ്ടിക്കാനുള്ള ശ്രമമാണ് ഐ.ആർ.ടി.സി എന്ന പേരിൽ ഒരു സ്വതന്ത്ര ഗവേഷണ കേന്ദ്രം സ്ഥാപിക്കുന്നതിലേക്ക് നയിച്ചത്. 1987 നവമ്പർ 22നാണ് അതിന്റെ പ്രവർത്തനം ആരംഭിച്ചത്. കേരള ശാസ്ത്രസാങ്കേതിക പരിസ്ഥിതി കൗൺസിലിന്റെ ഗ്രാന്റ് ഇൻ എയിഡ് സ്ഥാപനം കൂടിയാണ് ഇന്ന് ഐആടിസി. ആദ്യകാലങ്ങളിൽ ICSSR, UGC, NABARD, Kerala State Planning Board തുടങ്ങിയ സ്ഥാപനങ്ങളിൽനിന്നുള്ള ധനസഹായം ലഭിച്ചിട്ടുണ്ട്. 

## ലക്ഷ്യങ്ങൾ

* വിവിധ പ്രദേശങ്ങളിൽ ലഭ്യമായ സാങ്കേതികവിദ്യകൾ സമൂഹത്തിന് സ്വീകാര്യമായ രൂപത്തിൽ ലഭ്യമാക്കുക
* നൂതനമായ ശാസ്ത്രസാങ്കേതികവിദ്യകളുടെ സഹായത്തോടെ പൊതുജനങ്ങൾക്കിടയിൽ ഒരു ശാസ്ത്രീയ സംസ്കാരം വികസിപ്പിക്കുന്നതിനായി ശ്രമിക്കുക
* ദുർബല ജനവിഭാഗങ്ങളെ ലക്ഷ്യം വച്ച് പ്രാദേശിക തലത്തിലുള്ള വികസന പദ്ധതികൾ തയ്യാറാക്കുക 
* മാനവവിഭവശേഷിയും നൈപുണ്യ വികസനവും പ്രോത്സാഹിപ്പിക്കുക
* ബഹുജനവിദ്യാഭ്യാസത്തിനായി നൂതനമായ രീതികളും സാങ്കേതികവിദ്യകളും വികസിപ്പിക്കുക
* സയൻസ്, ടെക്‌നോളജി, റൂറൽ ഡെവലപ്‌മെന്റ്, റൂറൽ മാനേജ്‌മെന്റ്, അനുബന്ധ വിഷയങ്ങൾ എന്നിവയിൽ കോഴ്‌സുകൾ സംഘടിപ്പിക്കുക
* പ്രഭാഷണങ്ങൾ, സെമിനാറുകൾ, ഹ്രസ്വകാല കോഴ്‌സുകൾ, റിഫ്രഷർ കോഴ്‌സുകൾ, സിമ്പോസിയങ്ങൾ എന്നിവ നടത്തുക
* കൃഷിയും വ്യവസായവുമായി ബന്ധപ്പെട്ട വിഷയങ്ങളിൽ പരീക്ഷണങ്ങളും പഠനങ്ങളും കൺസൾട്ടൻസി സേവനങ്ങളും ഏറ്റെടുക്കുക
* സ്ഥാപനത്തിന്റെ ഗവേഷണ-പഠന ഫലങ്ങൾ പരിഷത്തിനും സമാന സംഘടനകൾക്കും ലഭ്യമാക്കുക എന്ന ലക്ഷ്യത്തോടെ കേരള ശാസ്ത്ര സാഹിത്യ പരിഷത്തുമായി അടുത്ത സഹകരണത്തോടെ പ്രവർത്തിക്കുക.

## ലഭ്യമാകുന്ന സേവനങ്ങൾ

* വിവിധ സ്ഥാപനങ്ങൾക്കായി മാലിന്യസംസ്കരണത്തിനുള്ള വിശദമായ പദ്ധതി രേഖ തയ്യാറാക്കുക
* നീർത്തടാധിഷ്ഠിത വികസനത്തിനായുള്ള മാസ്റ്റർപ്ലാൻ തയ്യാറാക്കുക
* വിവിധ സ്ഥാപനങ്ങൾക്കായി ഊർജ ഓഡിറ്റിംഗ് നടത്തുക
* ബിരുദ-ബിരുദാനന്തര വിദ്യാർഥികൾക്കായുള്ള പ്രോജക്ട് പ്രവ‍ർത്തനങ്ങളിൽ ആവശ്യമായ നിർദേശങ്ങൾ നല്കുക
* മണ്ണ്, ജലം, കമ്പോസ്റ്റ് എന്നിവ പരിശോധിക്കുക
* മഴവെള്ളസംഭരണത്തിനായുള്ള പദ്ധതികൾ ആവിഷ്കരിക്കുക
* വിവിധങ്ങളായ പരിശീലനങ്ങൾ

## ലഭ്യമായ സൗകര്യങ്ങൾ

* മനിനീകരണ നിയന്ത്രണ ബോർഡിന്റെ അംഗീകാരമുള്ള ലബോറട്ടറി
* റഫറൻസ് ലൈബ്രറി
* സെമിനാർഹാൾ, ഓഡിറ്റോറിയം
* ഡോർമിറ്ററി, കാന്റീൻ
* അക്വാകൾച്ചർ ലബോറട്ടറി

## പുറത്തേക്കുള്ള കണ്ണികൾ
*[ഔദ്യോഗിക വെബ്സൈറ്റ് http://www.irtc.org.in/]